**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **U VRIJEME ZIMSKIH BLAGDANA - SISTEMATIZACIJA** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. IZRADA PLAKATA**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi; sudjeluje u obilježavanju događaja, blagdana, praznika; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učenici su na sat trebali donijeti fotografije iz dnevnih tiskovina i reklamnih letaka. Učenici su podijeljeni u skupine (VRIJEME, BILJKE, ŽIVOTINJE, LJUDI, BLAGDANI). Svaka skupina izrađuje plakat prema svojoj temi. Mogu napisati ili nacrtati nešto vezano uz zadanu temu.  (primjer: LJUDI ZIMI – mogu zalijepiti fotografije voća koje je poželjno jesti zimi, šalicu čaja, zimske odjevne predmete, zimske sportove…)    **2. PREZENTIRANJE TEME S PLAKATA**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi; sudjeluje u obilježavanju događaja, blagdana, praznika; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti ; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Svaka skupina pokazuje svoj uradak i prema dogovoru prezentira svoju temu (opisuje sličice s plakata). Ostali učenici slušaju i analiziraju uspješnost plakata i prezentacije, uočavaju nedostaje li nešto, dopunjavaju.  Učiteljica/učitelj upućuje učenike na ilustraciju u udžbeniku stranica 86 – generaliziranje činjenica o zimi.  **3. IGRA *ISPRAVI, AKO ZNAŠ***  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učiteljica/učitelj pročita priču te pita učenike što je u priči neobično. Zatim objašnjava igru: ponovno čita priču, rečenicu po rečenicu (u svakoj je rečenici jedna riječ zamijenjena netočnom), učenici trebaju otkriti uljeza/pogrešku/nelogičnost i ispraviti ju.  Rečenice: Zima je **najtoplije** godišnje doba. Dani su **dulji**. Ljudi većinu vremena provode **vani**. Skijaju se na **klizalištu**. **Kližu** se na sanjkama. Pri tom **ne** **trebaju** biti oprezni. To su zimske **žalosti**. Od **leda** rade snjegoviće. Ruke štite **kapama**. Na glavama nose **šalove**. Na noge su obuli **tenisice**. Štite se od hladnoće **vjetrovkama**. Čiste **lišće** na ulici. Poledica zadaje probleme pješacima i **suvozačima**. Zaleđene pločnike i kolnike ljudi posipaju **šećerom**. Vrapčići traže **papire**. Medvjedi i jazavci spavaju **proljetni** san. Žabe i ribe su se zavukle u **travu**. Kukci spavaju ispod **krošnji** drveća. Borovi i jele su **žuti**. Oni ne odbacuju svoje **lišće**. Rode i lastavice su **se** **vratile**. Psima i mačkama krzno je **rjeđe**. Tako lakše podnose **jesen**. Svi iščekuju **Uskrs**.  Dio sadržaja dostupan je na stranici 84. | Mogu se provesti aktivnosti s preostalim objektima iz nastavnih jedinica [*Zima*](https://hr.izzi.digital/DOS/104/1582.html)*,* [*Blagdani i običaji zime*](https://hr.izzi.digital/DOS/104/1590.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |