**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ŠTO JE ŽIVO, A ŠTO NIJE? | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  - dijelovi i cjeline imaju različita svojstva/obilježja  - uspoređuje obilježja živoga, svojstva neživoga u neposrednome okolišu  - uočava red u prirodi na primjeru biljaka, životinja i ljudi  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - promatra i predviđa promjene u prirodi u neposrednome okolišu  - brine se za očuvanje osobnoga zdravlja i okruženja u kojemu živi i boravi  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ŠTO JE ŽIVO?**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; uspoređuje obilježja živoga, svojstva neživoga u neposrednome okolišu; uočava red u prirodi na primjeru biljaka, životinja i ljudi; imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.); razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; opisuje organiziranost zajednice u svome okruženju te prepoznaje važnost pravila za njezino djelovanje.  **Opis aktivnosti:** Učiteljica/učitelj donosi lutku (zijevalicu ili ginjol) i pomoću nje učenicima govori zagonetke:  Ja sam drvo "šumska princeza" bijela sam i lijepa i zovem se... (breza)  Kitnjast ima rep, velik i lijep, lješnjaci su njena hrana, dom joj je svaka grana. (vjeverica)  Njena ljubav mene grije,  njeno srce za me bije,  znam: nada mnom uvijek bdije  - biće najmilije.  (majka)  Pita učenike što je zajedničko brezi, vjeverici i majci te, ako dobije točan odgovor (živa bića), najavljuje rad s udžbenikom, ako ne dobije točan odgovor, najavljuje da će istražiti radom u udžbeniku i saznati odgovor.  Upućuje učenike na promatranje slijeda fotografija u gornjoj polovini 60. i 61. stranice u udžbeniku. Potiče učenike na pronalaženje zajedničkih elemenata na fotografijama. Ako je potrebno, sugestivnim pitanjima ih usmjerava na uočavanje zajedničkih osobina (rađaju se, rastu, hrane se, razmnožavaju, stare i umiru/ugibaju/venu). Usmjerava ih na rješenja zagonetki i njihove zajedničke osobine te na izvođenje zaključka da su to osobine živih bića. Zatim ih potiče na izdvajanje njihovih različitosti (izgled, veličina, oblik, boje, način prehrane, kretanja…).  **2. ŠTO JE NEŽIVO?**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove, dijelovi i cjeline imaju različita svojstva/obilježja; imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.); razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; opisuje organiziranost zajednice u svome okruženju te prepoznaje važnost pravila za njezino djelovanje.  **Opis aktivnosti:** Učiteljica/učitelj pokazuje učenicima lutku koja im je govorila zagonetke i pita ih je li ona živo biće te traži objašnjenje odgovora. Najavljuje da će upoznati neživo u prirodi. Upućuje učenike na promatranje druge polovine obiju stranica udžbenika. Učenici imenuju predmete iz prirode, učiteljica/učitelj ih potiče da daju još primjera. Navedene predmete imenuje prirodninama. Pita učenike što se može napraviti od tih predmeta, učenici navode primjere (ovca – vuna; drvo – papir, daske; kvarcni kamen – staklo). Upućuje učenike da se većina predmeta izrađuje od umjetnih materijala, stvorenih miješanjem mnogih sastojaka (plastika) te traži da imenuju neke od takvih predmeta (televizor, perilica, igračke, flomasteri…).  **3. OD ŽIVOG DO NEŽIVOG**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; uspoređuje obilježja živoga, svojstva neživoga u neposrednome okolišu; opisuje organiziranost zajednice u svome okruženju te prepoznaje važnost pravila za njezino djelovanje; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj dijeli učenike na skupine i daje upute za rad. Svaka skupina treba izabrati jedan predmet iz svoga doma i navesti od kojih prirodnina je napravljen.  Učiteljica/učitelj najavljuje da će sada sami izraditi predmet od dviju prirodnina, gline i vode. Izrađuju vazu za cvijeće.  **4. ŠTO NEDOSTAJE**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove, dijelovi i cjeline imaju različita svojstva/obilježja; imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.); razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; opisuje organiziranost zajednice u svome okruženju te prepoznaje važnost pravila za njezino djelovanje.  **Opis aktivnosti:** Učiteljica/učitelj upućuje učenike na rješavanje zadataka u udžbeniku na 63. i 64. stranici.  **IZLAZNA KARTICA:** Udžbenik, stranica 62, zadatci 1 i 2. | [Jedinica Što je živo, a što stvar](https://hr.izzi.digital/DOS/104/1566.html)  [Objekt Živa bića](https://hr.izzi.digital/DOS/104/1566.html#block-37434)  Jedinica Što je živo, a što stvar  [Objekt Klikni na neživo](https://hr.izzi.digital/DOS/104/1566.html#block-121862)  Jedinica Što je živo, a što stvar  [Objekt Spoji parove](https://hr.izzi.digital/DOS/104/1566.html#block-37469)  Jedinica Što je živo, a što stvar  [Objekt U morskoj dubini](https://hr.izzi.digital/DOS/104/1566.html#block-37475) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima; A. 1. 4 - Učenik prepoznaje utjecaj tehnologije na zdravlje i okoliš.  **ODR** - C. 1. 1 - Identificira primjere dobroga odnosa prema prirodi.  **OSR** – A. 1. 1 - Razvija sliku o sebi. |