**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **DANI ZAHVALNOSTI ZA PLODOVE ZEMLJE - INTEGRACIJA** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima**  **u životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih.**  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| 1. **JESENSKI PLODOVI**   **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učenici su na sat donijeli plodove jeseni (voće, šumske plodove i sl.). Učiteljica/učitelj ih usmjerava na uočavanje obilježja plodova pomoću osjetila: Pogledajte plodove. Kakve su boje, oblika i veličine? Opipajte plodove. Je li im površina glatka ili hrapava? Jesu li mekani ili kruti? Što mislite zašto imaju takva obilježja? Jesu li plodovi suhi ili vlažni? U daljnjem razvoju komunikacijske situacije učenike se razgovorom potiče na pripovijedanje o jeseni i plodovima (vrijeme berbe, spremanje zimnice, životinje spremaju hranu za zimu, čime se hrane, koje plodove skupljaju). Od donesenog se voća može iscijediti svježi sok.   1. **JESENSKE IGRE – NAHRANI PTICU**   **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj je prethodno pripremila/pripremio rekvizite za igru: četiri plastične boce od 1 l s odrezanim grlom boce (otvor treba biti dovoljno širok da se boca može puniti npr. kestenima). Na bocama su zalijepljene oči i kljun te rep i krila sa stražnje strane – to su ptice. Učenici su podijeljeni u četiri skupine. Zadatak svake skupine je nahraniti „pticu“ plodovima koji se nalaze u plitkim kutijama ispred boca (zrna kukuruza, po isti broj lješnjaka u svakoj grupi, isti broj oraha, žirova…). Pritom se učenici koriste dvjema plastičnim žlicama kao hvataljkama (žlice su na vrhu drške zalijepljene ljepljivom vrpcom kako se ne bi razdvajale jedna od druge). Učiteljica/učitelj daje upute za igru: Nahranite svoju pticu npr. orasima. Skupina koja sve orahe koje je dobila pomoću žlice-hvataljke premjesti u svoju “pticu”, obavila je zadatak. Igra se može ponoviti s drugim vrstama plodova. Nakon završetka aktivnosti razgovara se s kojim plodovima je bilo lakše, a s kojima teže rukovati i zašto, te kojim su se tehnikama koristili kako bi brže i lakše obavili zadatak.   1. **JESENSKI LISTIĆI**   **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učiteljica/učitelj učenicima dijeli radne listiće: križaljka s jesenskim plodovima i bojanka. Nakon uputa učenici samostalno rješavaju križaljku. Slijedi provjera točnosti (rješenja: 1. krumpir, 2. Kukuruz, 3. Krastavac, 4. Orah, 5. Kupus, 6. Lješnjak, 7. Jabuka, 8. Grožđe, 9. Bundeva, 10. Šljiva). Zatim samostalno boje bojanku (bundeva).  C:\Users\zagor_000\Documents\PRIPREME za Profil\dodaci uz pripreme\BUNDEVA-BOJANKA.PNG | Mogu se provesti aktivnosti s preostalim objektima iz nastavne jedinice [*Blagdani i običaji jeseni*](https://hr.izzi.digital/DOS/104/1589.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima. |