**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | GODIŠNJA DOBA I JA | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. GODIŠNJA DOBA**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; prepoznaje smjenu godišnjih doba i svoje navike prilagođava određenomu godišnjem dobu; povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učiteljica/učitelj dijeli učenike u četiri skupine. Svakoj skupini dodjeljuje jedan znak (list, pahuljica, visibaba i trešnja) i pita ih što bi mogli predstavljati ti znakovi (godišnja doba). Daje upute učenicima: svaka skupina predstavlja jedno godišnje doba, a svaki učenik unutar skupine treba reći jedan podatak o tom godišnjem dobu. Nakon dogovora unutar skupina učenici prezentiraju svoj uradak.  Učiteljica/učitelj upućuje učenike na promatranje ilustracija u udžbeniku na stranicama 78 i 79, a zatim trebaju, kao skupina, iznijeti nove podatke o godišnjemu dobu.  Učiteljica/učitelj upućuje učenike na rješavanje zadataka u udžbeniku, 80. – 81. str.  **2. LENTA**  **Ishod aktivnosti:** povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu; prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti:** Učiteljica/učitelj upućuje učenike na rad s lentom na dnu stranice u udžbeniku. Učenici promatraju i opisuju događaje tijekom nastavne godine, a učiteljica/učitelj ih pitanjima potiče na dodavanje događaja i na pretpostavljanje koji će događaji uslijediti nakon navedenih.  **3. IGRA JEOPARDY**  **Ishod aktivnosti:** uspoređuje obilježja živoga, svojstva neživoga u neposrednome okolišu.  **Opis aktivnosti**: Učiteljica/učitelj daje upute za igru: Počinjem igru i kažem neku riječ ili pojam koji smo naučili u Prirodi i društvu, npr. ZIMA. Sljedeći učenik treba postaviti pitanje tako da ZIMA bude odgovor, npr. Koje godišnje doba dolazi nakon jeseni? Učiteljica/učitelj navodi još neke primjere zajedno s učenicima prije same igre. Tijekom igre pomaže ako je potrebno. | [Jedinica Ljeto](https://hr.izzi.digital/DOS/104/1584.html)  [Objekt Godišnja doba](https://hr.izzi.digital/DOS/104/1584.html#block-40009) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima. |