**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **ODNOSI U PROMETU** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ODNOSI U PROSTORU**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj čita *Zbrkanu priču*: Marko i Sanja idu u školu. Prelaze ulicu. Čekaju **crveno** svjetlo na semaforu da prijeđu. Automobil se zaustavio **na** zebri. **Izvan** automobila je bio dječak vezan sigurnosnim pojasom. Marko i Sanja pogledali su **gore – dolje - gore**. Nisu uočili nijedno vozilo. **Iza** njih je bio prometni znak *Djeca na cesti*.  Učiteljica/učitelj potiče razgovor o pročitanoj priči. Učenici uz njezinu/njegovu pomoć uočavaju pogreške u priči, ispravljaju ih i objašnjavaju naslov, a zatim ponovno pričaju priču, ovaj puta bez pogrešaka.  Učiteljica/učitelj upućuje učenike na promatranje ilustracije u udžbeniku, stranica 58, te započinje razgovor o onome što je učenicima poznato i što na ilustraciji prepoznaju. Učenici povezuju prikazanu prometnu situaciju s osobnim iskustvom (uočiti da su djeca učenici – torbe; dijete u automobile na zadnjem sjedištu; semafor za vozače, biciklistička staza). Učenici uočavaju prikazane odnose i verbaliziraju ih (npr. učenici su izvan vozila, a unutar vozila su vozač i dijete…).  **2. POŠTUJEMO PRAVILA**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj upućuje učenike na promatranje ilustracije na 59. stranici u udžbeniku. Učenici prepoznaju situaciju, povezuju s osobnim iskustvom, prepoznaju pravilno ponašanje u prometu te zaključuju zašto se u koloni krećemo desnom stranom kolnika, a kao pojedinac lijevom (…). Prepoznaju i izdvajaju nepravilno ponašanje te izvode opći zaključak - sigurnost u prometu ovisi o svim sudionicima, a oprez u prometu čuva živote svih sudionika. Učiteljica/učitelj čita tekst ispod obiju ilustracija (lijevo i desno), a učenici odgovaraju na pitanja iz udžbenika.  **REKREATIVNA PAUZA**: Igra: učenici igru izvode s pernicom koju stavljaju na zadane pozicije. Učiteljica/učitelj govori: „Stavi pernicu NA stolac…podigni je IZNAD glave…stavi je ISPOD klupe…sa svoje LIJEVE strane…podigni je DESNOM rukom…“  **3. PRAVILNO - NEPRAVILNO**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti**: Učiteljica/učitelj razgovara s učenicima o nizu ilustracija (lenta) u udžbeniku na dnu obiju stranica. Učenici prepoznaju situacije i uočavaju što je pravilno i zašto te što je nepravilno i zašto, a potom zaključuju što je zajedničko svim situacijama – kretanjem desnom stranom izbjegavamo nezgode (i na ulici, i u školi…).  IZLAZNA KARTICA: Udžbenik stranica 60, zadatak 1. | [Jedinica Ja u prometu](https://hr.izzi.digital/DOS/104/1609.html)  [Objekt Život uz rijeku](https://hr.izzi.digital/DOS/104/1609.html#block-36419)  Jedinica Ja u prometu  [Objekt Oboji što je važno](https://hr.izzi.digital/DOS/104/1609.html#block-36407)  Jedinica Ja u prometu  [Objekt Za znatiželjne](https://hr.izzi.digital/DOS/104/1609.html#block-122363) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |