**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO; ISTRAŽIVAČKI PRISTUP | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | MOJE MJESTO – SISTEMATIZACIJA I ISTRAŽIVAČKE AKTIVNOSTI | | |
| **ISHODI:** | **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih.**  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  - zaključuje o utjecaju pojedinca i zajednice na njegovu osobnost i ponašanje  - opaža i uz pomoć opisuje svijet oko sebe i prikazuje opaženo  **PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke**  - prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti  **PID OŠ A. B. C. D. 1. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  -opaža i opisuje svijet oko sebe služeći se svojim osjetilima i mjerenjima  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  - prepoznaje uzročno-posljedične veze u neposrednome okružju  - objašnjava uočeno, iskustveno doživljeno ili istraženo  - donosi jednostavne zaključke | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DA – NE PITALICE**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje.  **Opis aktivnosti:** Učiteljica/učitelj najavljuje DA – NE pitalice. Svaki učenik ima kartončić na kojem s jedne strane piše DA, a s druge strane NE. Učiteljica/učitelj čita tvrdnje, a učenici okretanjem kartončića iskazuju svoje slaganje ili neslaganje.  Selo i grad se razlikuju po broju stanovnika.  Sve gradske škole su velike.  Pripadam razredu.  Moja prva zajednica je obitelj.  Pripadam zajednici glazbenika.  Svi učenici imaju ista prava u školi.  Svi članovi obitelji imaju iste odgovornosti.  Moja odgovornost je pomoći onome tko treba pomoć.  Moje pravo je birati tko će se igrati sa mnom u školi.  Djeca u invalidskim kolicima mogu biti uspješna.  Nakon završetka aktivnosti učiteljica/učitelj s učenicima komentira njihov izbor odgovora.  Učiteljica/učitelj s učenicima sjeda na pod u formaciju kruga. Objašnjava igru s klupkom vune: Klupko će krenuti od mene. Nakon što kažem jednu svoju odgovornost, kotrljat će se prema učeniku kojeg izaberem, a tada je na njemu red da kaže jedan primjer odgovornog ponašanja. Nakon toga baca klupko prema učeniku kojeg odabere, ali tako da drži dio vunene niti. Ispreplest ćemo mrežu klupkom i vidjeti koliko smo povezani. Važno je da svi sudjeluju pa nećemo dodavati klupko onima koji su ga već dobili. Učiteljica/učitelj počinje igru i kaže: Moja je odgovornost brinuti o vašoj sigurnosti u školi.  Kada se svi učenici izredaju, učiteljica/učitelj ukazuje na isprepletenost vunene niti te kroz razgovor isprepletenost vune povezuje s povezanošću ljudi unutar zajednice.  **2. ZAJEDNICE I ODGOVORNO PONAŠANJE U ZAJEDNICI - SAMOVREDNOVANJE**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje.  **Opis aktivnosti**: Učiteljica/učitelj razgovara s učenicima o zajednicama i odgovornom ponašanju unutar njih. Potiče ih na promatranje ilustracije u udžbeniku, stranica 20, i na navođenje primjera za odgovorno ponašanje, posljedica takvog ponašanja i prava koja proizlaze iz njih. Zatim upućuje učenike na rješavanje listića *Jesam li dobar član zajednice* (učenici stavljaju dogovoreni znak u rubrike – u svakom retku na jedno mjesto).   |  |  |  |  |  | | --- | --- | --- | --- | --- | | JESAM LI DOBAR ČLAN ZAJEDNICE? | NIKADA TO NE RADIM | RIJETKO TO RADIM | ČESTO TO RADIM | UVIJEK TO RADIM | | Redovito pozdravljam. |  |  |  |  | | Sa svima se igram. |  |  |  |  | | Čuvam svoje i tuđe stvari. |  |  |  |  | | Koristim lijepe riječi. |  |  |  |  | | Poštujem svoje prijatelje. |  |  |  |  | | Pomažem drugima. |  |  |  |  | | Vraćam posuđene stvari. |  |  |  |  | | UKUPNO: |  |  |  |  |   Učiteljica/učitelj s učenicima analizira rezultate, a pitanjima ih potiče na samokritičnost: Možeš li nešto učiniti da taj rezultat bude bolji? Koja ponašanja možeš popraviti? Zašto je važno sa svima se igrati, nikoga ne isključivati iz igre?  **3. UPUTE ZA ISTRAŽIVAČKU AKTIVNOST**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti ; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje; opaža i opisuje svijet oko sebe služeći se svojim osjetilima i mjerenjima; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.; prepoznaje uzročno-posljedične veze u neposrednome okružju; objašnjava uočeno, iskustveno doživljeno ili istraženo; donosi jednostavne zaključke.  **Opis aktivnosti**: Priprema za sljedeći sat proučavanjem 21. stranice u udžbeniku.  Učiteljica/učitelj najavljuje istraživačku aktivnost, cilj (istražiti što treba promijeniti u tvojem mjestu, kako to promijeniti i tko to može promijeniti), potreban pribor (papir za bilježenje podataka i udžbenik), mjesto i vrijeme te način provedbe (prema uputi u udžbeniku). | [Jedinica Ja u zajednici](https://hr.izzi.digital/DOS/104/1571.html)  [Objekt U zajednici](https://hr.izzi.digital/DOS/104/1571.html#block-36622)  Ja u zajednici  [Objekt A sada ti](https://hr.izzi.digital/DOS/104/1571.html#block-36631)  Ja u zajednici  [Objekt Istraži](https://hr.izzi.digital/DOS/104/1571.html#block-36713) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obveze i uloge.  **GOO** - B. 1. 1 - Promiče pravila demokratske zajednice.  **OSR** –B. 1. 1 - Prepoznaje i uvažava potrebe i osjećaje drugih.  **ODR** - A. 1. 1 - Prepoznaje svoje mjesto i povezanost s drugima u zajednici. |