**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ENERGIJA | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **DOM I ŠKOLA - SISTEMATIZACIJA** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - uspoređuje organizaciju doma i škole (članovi obitelji, radni prostor, prostorije...)  - prepoznaje važnost uređenja prostora u domu i školi te vodi brigu o redu u domu i školi  - uspoređuje pravila u domu i školi  - opisuje svoje dužnosti u zajednicama kojima pripada  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  - uočava promjenjivost prostornih odnosa mijenjajući položaje u prostoru  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi  - obavlja dužnosti i pomaže u obitelji te preuzima odgovornost  - koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu  - uvažava različitosti u svome okružju  **PID OŠ D. 1. 1 Učenik objašnjava na temelju vlastitih iskustava važnost energije u svakodnevnome životu i opasnosti s kojima se može susresti pri korištenju te navodi**  **mjere opreza.**  - opisuje uređaje iz svakodnevnog života i njihovu svrhu  - prepoznaje i opisuje opasnosti koje se mogu javiti pri uporabi uređaja  - razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DOM I ŠKOLA**  **Ishod aktivnosti:** dijelovi i cjeline imaju različita svojstva/obilježja; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; uočava promjenjivost prostornih odnosa mijenjajući položaje u prostoru; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj izražajno čita pjesmu.  **ŠKOLA** (*Edi Šupljika)*  *Krenuti u školu*  *lako baš nije,*  *puno se toga*  *raditi ne smije;*  *Zabranjeno je druge tući*  *djevojčice za kosu vući*  *tamo gdje se puno uči.*  *Nego se slova uredno pišu,*  *gumicom greške brišu,*  *brojevi se zbrajaju*  *i oduzimaju.*  *Ponekad se svira*  *crta i pjeva,*  *pokrivaju usta*  *od umora kad se zijeva.*  *Kad nešto želiš pitati*  *ruka se diže,*  *tko ne vidi dobro*  *sjedi ploči bliže.*  *Poštuješ svaku prijateljicu,*  *u prolazu pozdravljaš učiteljicu,*  *za ručkom mirno sjediš*  *i koristiš nož i vilicu.*  *Urednost se traži,*  *zabranjene su laži,*  *kad ti nešto smeta,*  *pristojno to kaži.*  *Obavezno se u školi*  *koriste riječi: hvala,*  *molim, oprosti i izvoli.*  Nakon čitanja pjesme, učiteljica/učitelj usmjerava razgovor prema sadržajnoj analizi: O čemu pjesma govori? Što se rad u školi? Što se u školi ne smije raditi? Koja su pristojna ponašanja? Koje riječi treba obavezno koristiti?  Nakon motivacije učenici otvaraju udžbenike na str. 40:  - promatranje i opisivanje ilustracije (Na koju stranu nas usmjerava putokaz za OŠ Ivana Kušana? Na kojoj strani se nalazi Obiteljska ulica? Tko tamo stanuje? Znaš li ime svoje ulice? U kojem smjeru krećeš u školu: lijevo, desno ili ravno?), povezivanje s imenom učenikove škole i ulice u kojoj se škola nalazi  - upućivanje na razgovornu situaciju Nine i Tina, zaključivanje o tome kako se osjećaju i povezivanje s osjećajima učenika (Kako se sada osjećate? Kako ste se osjećali na samome početku prvoga razreda? Kako možete oraspoložiti prijatelja? Na koji način možete prijatelja ohrabriti, poticati, bodriti?).  **2. ČLANOVI**  **Ishod aktivnosti:** uspoređuje organizaciju doma i škole (članovi obitelji, radni prostor, prostorije...); primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; obavlja dužnosti i pomaže u obitelji te preuzima odgovornost; uvažava različitosti u svome okružju.  **Opis aktivnosti:** Učenici promatraju dvije fotografije u udžbeniku uz podnaslov „Članovi” te imenuju zajednice koje su prikazane kao i njihove članove (članovi obitelji i zaposlenici škole). Učiteljica/učitelj pitanjima usmjerava komunikacijsku situaciju u kojoj učenici uspoređuju te dvije zajednice, pronalaze im zajedničke osobine i razlike, uspoređuju njihove članove, objašnjavaju kakve su im obaveze te čime se služe u svome radu. Zajednički zaključuju da su svi jednako vrijedni, da poštuju pravila obavljaju svoje dužnosti i imaju odgovornosti.  **REKREATIVNA PAUZA**: Igra *Zuj, zuj, stop!* (Učenici će oponašati sušilo za kosu tresući glavom lijevo-desno i perilicu rublja vrteći ruke ispred sebe. Kad začuju STOP! trebaju čučnuti i rukama udariti pod. Kada začuju SVJETLO! trebaju se podići na prste i rukom visoko „dotaknuti” prekidač. Učiteljica/učitelj izvodi pokrete s učenicima i govori: „Zuj, zuj, zuj, zuj…Stop! Svjetlo! Stop! Zuj, zuj…“) Igra je uvod u 3. aktivnost.  **3. PROSTORIJE I ENERGIJA**  **Ishod aktivnosti:** prepoznaje važnost uređenja prostora u domu i školi te vodi brigu o redu u domu i školi; uspoređuje organizaciju doma i škole (članovi obitelji, radni prostor, prostorije...); koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu; opisuje uređaje iz svakodnevnog života i njihovu svrhu; razvija naviku isključivanja uređaja kad se ne koristi njime; prepoznaje i opisuje opasnosti koje se mogu javiti pri uporabi uređaja.  **Opis aktivnosti:** Učenici promatraju dvije fotografije s podnaslovom *Prostorije i energija* te ih opisuju (prostorije, zajednicu, članove, što rade…). Učiteljica/učitelj reproducira snimljene zvukove različitih uređaja, a učenici uređaj smještaju u odgovarajuću prostoriju na projekciji kolaž-fotografije (fotografije svih prostorija u domu i školi) te opisuju smiju li i znaju li koristiti uređaj koji su prepoznali. Razgovaraju o opasnostima koje vrebaju, kako postupiti u nekim opasnim situacijama te kako uštedjeti energiju.  **4. DUŽNOSTI I PRAVILA**  **Ishod aktivnosti:** primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; opisuje organiziranost zajednice u svome okružju te prepoznaje važnost pravila za njezino djelovanje; uspoređuje pravila u domu i školi; opisuje svoje dužnosti u zajednicama kojima pripada; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; uvažava različitosti u svome okružju.  **Opis aktivnosti:** Učiteljica/učitelj donosi „vrećicu za znatiželjne“ u kojoj se nalaze predmeti koje koristimo pri obavljanju svakodnevnih zadataka (npr. metlica i lopatica, krpa za brisanje, spužvica za pranje suđa, jastučnica, kantica za zalijevanje cvijeća, vreća za smeće, povodac za psa ili mačku, pribor za jelo…). Učenik izvlači predmet, opisuje ga (za što ga koristimo i kako te tko ga koristi, koristi li ga i sam učenik).  Učiteljica/učenik učenike usmjerava prema zaključku da svi možemo biti korisni članovi zajednice kojoj pripadamo, da tako lakše i bolje surađujemo i živimo.  Učenici opisuju posljednje dvije fotografije u udžbeniku s podnaslovom *Dužnosti i pravila*. Navode primjere razrednih/školskih pravila i svojih dužnosti u školi. | [Jedinica Moja škola](https://hr.izzi.digital/DOS/104/1570.html)  [Objekt Svako pitanje traži odgovor](https://hr.izzi.digital/DOS/104/1570.html#block-34575)  Jedinica Moja škola  [Objekt Tko se skriva u slagalici](https://hr.izzi.digital/DOS/104/1570.html#block-126384)  Jedinica Moja škola  [Objekt Svaki djelatnik u svojoj prostoriji](https://hr.izzi.digital/DOS/104/1570.html#block-126270)  Jedinica Moja škola  [Objekt Slušaj i klikni](https://hr.izzi.digital/DOS/104/1570.html#block-126380) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. B - Prepoznaje i izbjegava opasnosti kojima je izložen u kućanstvu i okolini.  **ODR** - A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 1 - Prepoznaje potencijalno ugrožavajuće situacije i navodi što treba činiti u slučaju opasnosti; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO** - B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |