**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | PRAVILNA PREHRANA; OBROCI I KRETANJE | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  - dijelovi i cjeline imaju različita svojstva/obilježja  - razlikuje svojstva tvari koja istražuje svojim osjetilima  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  - navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - brine se za očuvanje osobnoga zdravlja i okruženja u kojemu živi i boravi  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. OBROCI**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; navodi dnevne obroke.  **Opis aktivnosti:** Učiteljica/učitelj daje upute dvjema skupinama učenika i dijeli im kartice s nazivima dnevnih obroka i predloženim jelovnikom za svaki obrok. Svaka skupina najprije treba poredati dnevne obroke, a zatim svakom obroku pridružiti odgovarajuće namirnice tj. jelo. Kada poredaju dnevne obroke, učiteljica/učitelj ih upućuje na određivanje doba dana u kojem se pojedini obrok konzumira.  Prva skupina:    Druga skupina:      Učiteljica/učitelj upućuje učenike da provjere točnost u udžbeniku na stranici 38. Zatim potiče učenike da usporede dva predložena jelovnika i izraze svoju pretpostavku koji je jelovnik zdraviji.  **2. PRAVILNA PREHRANA**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; razlikuje svojstva tvari koja istražuje svojim osjetilima; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi.  **Opis aktivnosti:** Učiteljica/učitelj priprema namirnice koje će učenici otkrivati mirisanjem i kušanjem, ali s povezom na očima (npr. banana, čips, čaj, kruh, marmelada, bombon, krastavac; dodati i namirnice koje nemaju intenzivan miris, npr. štapići, maslac, voda…). Nakon ove aktivnosti učenici izlažu što im je bilo lakše, a što teže - otkriti namirnicu mirisom ili okusom, te opisuju što im je otežavalo zadatak. Učiteljica/učitelj pitanjima usmjerava učenike na povezivanje vrste namirnice s izgledom te ih potiče da izraze svoje mišljenje koliko im je pri izboru hrane bitan njezin izgled.  Učiteljica/učitelj odabire učenike koji će namirnice razvrstati na one koje su zdravije i one koje to nisu. Zatim pitanjima usmjerava razgovor: Koje namirnice treba jesti češće i više? Koje su namirnice zdravije? Objasnite zašto su neke namirnice nezdrave ili čak štetne ako se konzumiraju u većim količinama.  Upućuje učenike na rad s udžbenikom na stranici 38. Učenici čitaju tekst na dnu stranice.  **3. KRETANJE**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti**: Učenici promatraju i opisuju fotografije na stranici 39 te odgovaraju na pitanja ispod fotografija. Učiteljica/učitelj im postavlja dodatna pitanja: Zašto je redovito vježbanje važno za zdravlje? Kako se osjećamo nakon vježbanja, a kako nakon duljeg sjedenja? Je li dobro jako dugo vježbati i izvoditi jako teške vježbe ili se vježbanje treba prilagoditi? Kojim se redoslijedom izvode vježbe (TZK).  Učiteljica/učitelj dijeli učenike u četiri skupine. Svaka skupina treba osmisliti po jednu vježbu za područje glave i vrata, za područje ruku i ramena, za područje trupa i za područje nogu – ukupno četiri vježbe. Zatim prezentiraju vježbe, a ostali učenici ponavljaju vježbe za njima.  **4. ŠTO SMO SAZNALI?**  **Ishod aktivnosti:** navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj upućuje učenike na rješavanje 1. – 4. zadatka na 40. i 41. stranici. | [Jedinica U mom tanjuru](https://hr.izzi.digital/DOS/104/696.html)  [Objekt Tko sve treba hranu](https://hr.izzi.digital/DOS/104/696.html#block-11120)  Jedinica U mom tanjuru  [Objekt Odaberi zdravo](https://hr.izzi.digital/DOS/104/696.html#block-11125)  [Jedinica Volimo sportove](https://hr.izzi.digital/DOS/104/697.html)  [Objekt Koji je ovo sport](https://hr.izzi.digital/DOS/104/697.html#block-11132)  Jedinica Volimo sportove  [Objekt S loptom ili bez nje](https://hr.izzi.digital/DOS/104/697.html#block-11142) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **OSR** – A. 1. 1 - Razvija sliku o sebi.  **ZDR** - A. 1. 2 - Razlikuje osnove pravilne od nepravilne prehrane i opisuje važnost tjelesne aktivnosti; A. 1. 1. B - Opisuje važnost redovite tjelesne aktivnosti za rast i razvoj; A. 1. 3 - Opisuje načine održavanja i primjenu osobne higijene i higijene okoline.  **ODR** - A. 1. 2 - Opisuje raznolikost u prirodi i razlike među ljudima. |