**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **JA U PROMETU** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ZNAKOVI U PROMETU**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove;prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; prepoznaje organizaciju prometa (promet, prometnica, pješaci, vozači, prometni znakovi).  **Opis aktivnosti:** Učiteljica/učitelj prikazuje spot MUP-a RH *Poštujte naše znakove* (Nacionalni program sigurnosti cestovnog prometa). <https://www.youtube.com/watch?v=wyQflgRfvLM>  Nakon gledanja spota učiteljica/učitelj pitanjima usmjerava razgovor: Koje ste znakove uočili i prepoznali u videu koji smo gledali? Gdje se nalaze djeca? Što djeca namjeravaju učiniti? Kada su djeca prešla prometnicu? Što im je pritom pomoglo? U kojoj su se ulozi u prometu nalazili?  Nakon usmjerenog razgovora, učiteljica/učitelj najavljuje igru uloga u prometu na školskom igralištu.  **2. ULOGE U PROMETU**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan.  **Opis aktivnosti:** Igra na školskom igralištu: kredom nacrtamo kolnik i pločnik te zebru. Dva učenika su semafori za pješake – oni podižu crveni ili zeleni kartonski krug kako bi dio učenika prešao zebru, druga dva učenika su semafori za vozače, a ostali učenici su automobili. Učenici koji su semafori moraju uskladiti svoju signalizaciju – kada pješaci imaju crveno svjetlo (dva učenika su na dvjema stranama ulice i pokazuju crveni krug), druga dva učenika semafora pokazuju zeleni krug vozačima za oba smjera kretanja.  Druga mogućnost igre je u učionici: jedan ili dva učenika su prometni policajci i reguliraju promet „ulicama“ – učenici „putuju” između klupa.  Po završetku igre slijedi osvrt na prometno ponašanje sudionika u igri i samovrednovanje – učenici na listiću označavaju poštovanje prometnih pravila:  **Povezana slika**  U samovrednovanju učenik na listiću treba obojiti jednu od ponuđenih opcija:  - zeleno svjetlo – poštujem sva pravila i doprinosim sigurnosti u prometu  - žuto svjetlo – poštujem skoro sva pravila, ponekad se ponašam neoprezno  - crveno svjetlo – ne poštujem sva pravila, često se ponašam neoprezno.  Ispunjene listiće treba staviti na vidljivo mjesto (pano, ploča) – učenici komentiraju rezultate.  **3. SIGURNOST U PROMETU**  **Ishod aktivnosti:**  prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti**: Učiteljica/učitelj zadaje učenicima da nacrtaju kako sudjeluju u prometu. Kada završe s crtanjem, učenici opisuju svoje crteže i objašnjavaju kako sigurno sudjeluju u prometu.  Uz ovu nastavnu jedinicu dostupan je sadržaj u udžbeniku, stranice 56 - 57. | Mogu se provesti aktivnosti s preostalim objektima iz nastavnih jedinica [*Ja u prometu*](https://hr.izzi.digital/DOS/104/1609.html)*,* [*Istražujem promet*](https://hr.izzi.digital/DOS/104/1844.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 – Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |