**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | DAN, DOBA DANA (MJERIMO VRIJEME) | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DOBA DANA**  **Ishod aktivnosti:** promatra i predviđa promjene u prirodi u neposrednome okolišu; razlikuje dan i noć te povezuje doba dana s vlastitim i obiteljskim obvezama i aktivnostima; određuje i imenuje doba dana, dane u tjednu i godišnja doba opažajući organiziranost vremena; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti:** Učiteljica/učitelj stavlja na ploču aplikacije (crteže) različitih aktivnosti tijekom dana, ali nepravilnim redoslijedom (slaže ih u krug kao u udžbeniku): umivanje, boravak u školi, ručak, igra, trening, spavanje. Upućuje učenike da slože pravilan redoslijed dnevnih aktivnosti. Pita ih kada provode određenu aktivnost/radnju – učenici odgovaraju, a učiteljica/učitelj stavlja aplikacije s nazivima doba dana, potom imenuju doba dana između jutra i podneva te između podneva i večeri.  Upućuje ih na rad s udžbenikom stranica 94 – uspoređuju ilustraciju s prikazom na ploči.  **2. NOĆ I DAN**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti:** Učiteljica/učitelj razgovara s učenicima o ilustraciji u udžbeniku, stranica 95: uočavaju tamni i svijetli dio dana, opisuju lijevu pa desnu ilustraciju te uspoređuju što je slično, a što različito.  Komunikacijska situacija: Čitanje teksta ispod fotografija. Nakon čitanja učiteljica/učitelj pitanjima usmjerava razgovor: Što smo saznali? Što obično radite u podne, a što u ponoć? Jeste li i u kojim prilikama bili budni u ponoć (Božić, Nova godina, vjenčanje…)? Jeste li drugi dan osjećali posljedice kasnog lijeganja u krevet? Kako ste se osjećali?  Komunikacijska situacija: Čitanje pitanja i usmeno odgovaranje. Što životinje rade noću, a što danju? Koje životinje su aktivne noću? (Sove, šišmiši, jazavci, lisice, puhovi, jeleni, ježevi, leopardi.) Zašto te životinje spavaju danju? (Da zaštite sebe ili mladunčad od drugih grabežljivaca. Da izbjegnu dnevne vrućine.) Što se događa s biljkama noću? (Neke vrste zatvaraju svoje cvjetove.)  Mogućnost rada s udžbenikom, stranica 96.  **REKREATIVNA PAUZA**: Igra *Dan – noć*. (Dan – učenici uspravno sjede; noć – naslone se glavom na svoje ruke na klupi.)  **3. PLANIRANJE VREMENA**  **Ishod aktivnosti:** prikazuje vremenski slijed događaja u odnosu na doba dana (vremenska crta); opisuje organiziranost zajednice u svome okružju te prepoznaje važnost pravila za njezino djelovanje; povezuje izmjenu dana i noći i godišnjih doba s promjenama u životu biljaka, životinja i ljudi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj razgovara s učenicima o fotografijama u donjem dijelu 95. stranice. Učenici su podijeljeni u skupine. Uočavaju pojmove: OBAVEZE, SLOBODNO VRIJEME, AKTIVNOSTI I ODMOR. Svaka skupina treba navesti primjere za svoj pojam (npr. OBAVEZE: osobna higijena, odijevanje, boravak u školi, pisanje domaćih zadaća…). Skupine nakon dogovora izvješćuju razred. Učiteljica/učitelj pita kojim redoslijedom se događaju navedene aktivnosti te zajednički zaključuju da se izmjenjuju s obzirom na doba dana, a redoslijed je uvjetovan unaprijed utvrđenim rasporedom (vrijeme za školu, trening i sl.). Između dnevnih aktivnosti potreban je kraći odmor, a na kraju dana dulji odmor – spavanje. Razgovor se dalje nastavlja o planiranju vremena, osobito slobodnog vremena i odmora (koje aktivnosti ne možete planirati ujutro, zašto).  Igra pantomime: učenici prikazuju različite dnevne (i noćne) aktivnosti, ostali pogađaju tj. imenuju aktivnost i smještaju je u doba dana (npr. košarka – poslijepodne, može biti obaveza ili aktivnost u slobodno vrijeme).  Mogućnost rada s udžbenikom, stranica 97, zadatak 4.  **4. RAD S LENTOM**  **Ishod aktivnosti:** reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Na dnu udžbenika učenici uočavaju slijed vremena (počinje jutrom, završava noću) i različite boje (obrazlažu zašto su upravo tim bojama prikazana doba dana) – povezujemo s pozdravima prema dobu dana (dodajemo pozdrav “Doviđenja!”).  IZLAZNA KARTICA: Udžbenik, stranica 97., 5. zadatak | [Jedinica Doba dana](https://hr.izzi.digital/DOS/104/1586.html)  [Objekt Upoznaj doba dana](https://hr.izzi.digital/DOS/104/1586.html#block-37046)  Jedinica Doba dana  [Objekt vrijeme je za kviz](https://hr.izzi.digital/DOS/104/1586.html#block-122424) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |