**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | JUČER, DANAS, SUTRA (SNALAZIM SE U VREMENU) | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. JUČER, DANAS, SUTRA**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; određuje odnos jučer-danas-sutra na primjerima iz svakodnevnoga života i opisuje njihovu promjenjivost.  **Opis aktivnosti:** Učiteljica/učitelj pokazuje tekst napisan na ploči i izražajno ga čita:  JUČER JE BILO, VEĆ SE DOGODILO,  A SLJEDEĆEG JUTRA BIT ĆE VEĆ – SUTRA.  Nakon čitanja pitanjima potiče učenike na razgovor: Što se već dogodio? Kada je to bilo? Što će biti? Što je sada, između jučer i sutra? (danas)  Čita pjesmu:  *Jučer, danas, sutra*  *– Reci mi, mama, kada počinje SUTRA?*  *– Ne trebaš čekati dugo. Već od idućeg jutra!*  *– A na što se misli kada se kaže da je nešto JUČER bilo?*  *– Na sve ono što se netom prije danas dogodilo.*  *– Čemu bi onda služilo DANAS?*  *– Kako bismo ovaj trenutak sreće „ukrali” za nas!*  *– Aha! JUČER je prošlo, a SUTRA tek treba biti.*  *Nekako mi se najsigurnije u DANAS skriti.*  *Snalaženje u vremenu još mi „ne leži”,*  *no shvaćam „od prve“ da vrijeme stalno bježi!*  (Jasminka Stošić, učiteljica, OŠ Vladimira Nazora, PŠ Miljevci, Nova Bukovica)  Učiteljica/učitelj usmjerenim razgovorom o pjesmi potiče učenike na uočavanje pojmova jučer, danas, sutra i razumijevanje njihova značenja.  **2. RAD S UDŽBENIKOM**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; određuje odnos jučer-danas-sutra na primjerima iz svakodnevnoga života i opisuje njihovu promjenjivost; prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta); razlikuje dan i noć te povezuje doba dana s vlastitim i obiteljskim obvezama i aktivnostima.  **Opis aktivnosti:** Učiteljica/učitelj s učenicima razgovara o fotografijama u udžbeniku na stranici 110 (ponavljanje doba dana i dana u tjednu): Koje je sada doba dana? Koje doba je prethodilo, a koje će nastupiti? Koji je danas dan? Koji dan je bio jučer, a koji će biti sutra? Upućuje učenike na povezivanje s fotografijama u udžbeniku – prije, sada, poslije. Učenici opisuju primjere.  Potom učenici, usmjeravani pitanjima učiteljice/učitelja, opisuju primjere prikazane na 111. stranici.  **3. RAD S LENTOM**  **Ishod aktivnosti:** prikazuje vremenski slijed događaja u odnosu na doba dana (vremenska crta); opisuje organiziranost zajednice u svome okružju te prepoznaje važnost pravila za njezino djelovanje; određuje odnos jučer-danas-sutra na primjerima iz svakodnevnoga života i opisuje njihovu promjenjivost; opisuje utjecaj izmjene dana i noći i godišnjih doba na promjene u životu biljaka, životinja i ljudi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj usmjerava učenike na opisivanje ilustracije na dnu udžbenika i utvrđivanje odnosa: jučer je bilo, danas je sada, a sutra će biti, te uočavanje i razumijevanje pojmova prekjučer i prekosutra. Koristeći se plakatom s prethodnih satova na kojem su dani u tjednu, učenici pronalaze današnji dan, uočavaju jučerašnji i sutrašnji. Učiteljica/učitelj grupira učenike u trojke i daje im upute za vježbu: učeniku u sredini daje karticu nekog dana u tjednu, a preostala dva učenika stat će ispred i iza te reći koji su oni dani. Zatim skupine povećava na petorke, dva učenika ispred i dva iza te pita što oni predstavljaju – prekjučer i prekosutra.  Sadržaj je dostupan na stranici 112, zadaci 1 i 2.  **4. ŠTO SMO SAZNALI?**  **Ishod aktivnosti:** određuje odnos jučer-danas-sutra na primjerima iz svakodnevnoga života i opisuje njihovu promjenjivost; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učenici opisuju svoje jučerašnje, današnje i sutrašnje aktivnosti, a zatim ih crtaju u crtančicu slijedom jučer – danas – sutra.  Sadržaj je dostupan u udžbeniku, stranica 113, zadatci 4, 5, i 6.  IZLAZNA KARTICA: Udžbenik, stranica 112, zadatak 3 | [Jedinica Jučer, danas, sutra](https://hr.izzi.digital/DOS/104/1588.html)  [Objekt J. Stošić Jučer, danas, sutra](https://hr.izzi.digital/DOS/104/1588.html#block-40759)  Jedinica Jučer, danas, sutra  Objekt [Razmisli](https://hr.izzi.digital/DOS/104/1588.html#block-45486)  Jedinica Jučer, danas, sutra  Objekt [Prije ili poslije](https://hr.izzi.digital/DOS/104/1588.html#block-40796)    Jedinica Jučer, danas, sutra  Objekt [Što se krije u slagalici](https://hr.izzi.digital/DOS/104/1588.html#block-40829) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |