**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U ŠKOLI** | | |
| **ISHODI:** | **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke**  - Prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti  - uvažava različitosti u svome okružju  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. MOJ RAZRED**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj dijeli učenicima papiriće s njihovim imenima. Na panou ili ploči se nalaze ilustracije osjećaja (sretno, tužno, zabrinuto lice) – svaki učenik lijepi svoj papirić s imenom na ilustraciju lica prema tome kako se osjeća. Osvrt na izbor učenika.  Učiteljica/učitelj s učenicima putem razgovora utvrđuje **pojmove: razred, učionica, učenici, učitelj**. Učenici, uz pomoć učiteljice/učitelja rješavaju 3. i 4. zadatak na 15. stranici.  **2. PRAVILA PONAŠANJA**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje.  **Opis aktivnosti:** Učiteljica/učitelj razgovorom navodi učenike na povezivanje osjećaja i ponašanja, ponavljaju neka pravila ponašanja (gledam, slušam, govorim, radno mjesto, kretanje učionicom i hodnikom..), a zatim rješavaju zadatke (5. zadatak na 15. stranici te 6. zadatak na 16. stranici).  **REKREATIVNA PAUZA:**  Učiteljica/učitelj učenicima objašnjava pravila igre/uvodi ih u igru *Osjećaji* – naizmjenično im pokazuje ilustracije lica iz uvodne aktivnosti uz uputu da se zagrle kada im pokaže sretno lice, sjednu i spuste glavu na klupu uz sliku tužnoga lica, a prekriže ruke iznad glave ako je na ilustraciji zabrinuto lice.  **3. OSJEĆAJI I ODNOSI**  **Ishod aktivnosti:** uvažava različitosti u svome okružju; primjenjuje pravila; obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:** Učiteljica/učitelj upućuje učenike na promatranje i opisivanje fotografija na 16. stranici, zadatci 7. i 8. te na povezivanje s vlastitim iskustvom.  Učenici uz pomoć učiteljice/učitelja rješavaju 9. i 10. zadatak na 17.stranici te pritom ponavljaju odnose gore-dolje, lijevo-desno, ispod-iznad-između, ispred-iza. Rješavanje zadataka popraćeno je pokretima učenika (pokaži gdje se nalazi ploča i sl.). | Mogu se provesti aktivnosti s preostalim objektima iz nastavnih jedinica [*To sam ja*](https://hr.izzi.digital/DOS/104/333.html)*,* [*Što se u školi voli*](https://hr.izzi.digital/DOS/104/337.html)*,* [*Lijepe riječi lako je izreći.*](https://hr.izzi.digital/DOS/104/339.html) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge, C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |