**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ISTRAŽIVAČKI PRISTUP | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **U VRIJEME ZIMSKIH BLAGDANA – ISTRAŽIVAČKE AKTIVNOSTI** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti  **A. B. C. D. 1. 1 Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  -opaža i opisuje svijet oko sebe služeći se svojim osjetilima i mjerenjima  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. PONAŠANJE TVARI NA NISKIM TEMPERATURAMA**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi; opaža i opisuje svijet oko sebe služeći se svojim osjetilima i mjerenjima; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:** Ako vremenske prilike dozvoljavaju (niske temperature), zadatak iz udžbenika, stranica 87, može se odraditi tako da učenici pripreme potrebno i postave na odgovarajuće mjesto izvan učionice, rezultate i opažanja napravit će na kraju nastave. Ako dnevne temperature nisu dovoljno niske, učenici će upute za rad dobiti na satu, a zadatak odraditi kod kuće (preko noći). Pokus zamrzavanja vode može se provesti u dogovoru sa školskom kuhinjom. (Četiri čaše do pola napunjene vodom stave se u zamrzivač, nakon 2 sata promotriti promjenu, opisati opažanja. Zatim se čaše ostave u učionici, u jednu se naspe žlica soli, u drugu ne – nakon 15 min promotriti promjene i opisati ih. Izvesti zaključak gdje možemo iskoristiti spoznaju da sol brže otapa led.)    **2. TEMPERATURE**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi; opaža i opisuje svijet oko sebe služeći se svojim osjetilima i mjerenjima; prepoznaje uzročno-posljedične veze u neposrednome okružju.  **Opis aktivnosti:** Učiteljica/učitelj učenicima pokazuje termometar, a oni iznose pretpostavku čemu služi, kome i zašto je važno znati temperature, te kako nama može biti korisno znati kolika je temperatura (usklađujemo odijevanje i aktivnosti prema temperaturama). Potom učenicima očita temperaturu u učionici, a zatim stavi termometar s vanjske strane prozora. Nakon desetak minuta očita vanjsku temperaturu – uspoređuju i zaključuju da su vanjske temperature zimi vrlo niske.  : Učiteljica/učitelj izvadi led iz preostalih dviju čaša, a učenici dobivaju zadatak pogurnuti led na različitim podlogama (površina stola, najlon, vunena tkanina i pijesak ili šljunak) te uočiti na kojim površinama led lakše klizi, a na kojima usporava i teško klizi. Nakon izvođenja pokusa učenici zaključuju kako se spoznaja do koje su došli može primijeniti u svakodnevnom životu (posipanje zaleđene ceste pijeskom, hodanje hrapavim površinama). Nakon završenog praktičnoga rada učiteljica/učitelj upućuje učenike na rješavanje 10. zadatka na stranici 85.  **REKREATIVNA PAUZA**: Igra *Termometar*: Učiteljica/učitelj izgovara brojeve, a učenici izvode zadane radnje - 0 sjede, 1, 2, 3, 4 ili 5 ustaju, a minus brojevi -1,-2,-3,-4,-5 čučnu.  **3. ZIMSKE OPASNOSTI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; brine se za očuvanje osobnoga zdravlja i okruženja u kojemu živi i boravi; objašnjava uočeno, iskustveno doživljeno ili istraženo; donosi jednostavne zaključke.  **Opis aktivnosti:** Učiteljica/učitelj razgovara s učenicima o novim spoznajama: kako se ljudi štite od opasnosti pada na zaleđenoj ulici (posipavanjem solju, pijeskom, odgovarajućom obućom, pažljivim kretanjem), tko čisti pločnike ispred zgrada i kuća (stanari, prema rasporedu), tko čisti kolnike (zimska služba – ralica). Zajedno zaključuju koje opasnosti se još mogu zimi doživjeti (magla – reflektirajuće oznake na odjeći i školskim torbama), mećava, jak vjetar (boraviti u zatvorenom prostoru ako je moguće), nepažnja u zimskim igrama i sportovima… | Mogu se provesti aktivnosti s preostalim objektima iz nastavnih jedinica [*Zima*](https://hr.izzi.digital/DOS/104/1582.html)*,* [*Blagdani i običaji zime*](https://hr.izzi.digital/DOS/104/1590.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |