**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | RAZLIČITI U SLIČNOSTIMA | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  - dijelovi i cjeline imaju različita svojstva/obilježja  - imenuje dijelove svoga tijela i prepoznaje razlike između djevojčice i dječaka  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje svoj rast i razvoj  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  - zaključuje o utjecaju pojedinca i zajednice na njegovu osobnost i ponašanje  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  - uvažava različitosti u svome okružju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. SLIČNI, A RAZLIČITI - PUZZLE**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; ponaša se u skladu s pravima djece i razgovara o njima; uvažava različitosti u svome okružju.  **Opis aktivnosti:** Učiteljica/učitelj daje upute učenicima za rad i dijeli svakome učeniku jedan papir za crtanje koji je izrezan u obliku slagalice (puzzle). Svaki učenik crta svoj dio slagalice na temu omiljene aktivnosti (što najviše voli raditi). Kada završe, učiteljica/učitelj sve radove slaže kao slagalicu u jednu zajedničku sliku. Potiče učenike na izražavanje dojmova o zajedničkoj slici. Pitanjima ih usmjerava na opisivanje omiljenih aktivnosti, ali i na uočavanje da su aktivnosti ponekad/često različite/slične i da svi zajedno čine tim koji ima uspješne pojedince koji mogu jedni drugima pomagati.  **2. PONOVIMO**  **Ishod aktivnosti:** razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; ponaša se u skladu s pravima djece i razgovara o njima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje; imenuje dijelove svoga tijela i prepoznaje razlike između djevojčice i dječaka; uvažava različitosti u svome okružju; primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj upućuje učenike na rješavanje zadataka na stranicama 36 i 37. Zatim igraju igru u kojoj učenici trebaju pokazati određeni dio tijela (npr. dotakni svojom lijevom rukom nos, desnom rukom lijevo oko, objema rukama desno koljeno…).  **3. ZAJEDNO SMO USPJEŠNIJI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; ponaša se u skladu s pravima djece i razgovara o njima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje; uvažava različitosti u svome okružju; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice.  **Opis aktivnosti:** Učiteljica/učitelj učenicima daje upute za provedbu aktivnosti u parovima. Jedan učenik pomaže drugome koji glumi osobu s oštećenjem vida (učenik ima povoj preko očiju da ne vidi). Treba ga govornim uputama voditi s jednog mjesta na drugo. Zatim mijenjaju uloge. Po završetku ove aktivnosti učiteljica/učitelj pitanjima usmjerava razgovor: Kako ste se snašli u svojim ulogama? Koja vam je uloga bila teža? Čega ste se bojali? Jeste li imali dovoljno povjerenja u učenika koji vas je vodio glasovnim uputama? Jesu li upute bile jasne? Zatim se razgovor usmjerava na pomagala kojima se koriste svi koji imaju neke teškoće ili oštećenja (naočale, bijeli štap, Brailleovo pismo, aplikacije koje pisani tekst pretvaraju u govoreni; slušni aparat, slušalice; invalidska kolica, proteze). Zajedno zaključuju da se svi mogu školovati.  Na kraju aktivnosti učiteljica/učitelj upućuje učenike da razmisle u čemu su jako dobri i uspješni i da opišu kako bi drugima pomogli. | [Jedinica Različitosti u sličnostima](https://hr.izzi.digital/DOS/104/1849.html)  [Objekt Složi sliku i pronađi dijete](https://hr.izzi.digital/DOS/104/1849.html#block-40931)  Jedinica Različitosti u sličnostima  [Objekt Dijelovi tijela](https://hr.izzi.digital/DOS/104/1849.html#block-121884)  Jedinica Različitosti u sličnostima  [Objekt Ono što pomaže](https://hr.izzi.digital/DOS/104/1849.html#block-40923) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **OSR** – A. 1. 1 - Razvija sliku o sebi.  **ZDR** - B. 1. 2. C - Prepoznaje i uvažava različitosti.  **GOO** - C. 1. 1 - Sudjeluje u zajedničkome radu u razredu; C. 1. 2 - Promiče solidarnost u razredu.  **ODR** - A. 1. 2 - Opisuje raznolikost u prirodi i razlike među ljudima; B. 1. 1 - Prepoznaje i uvažava potrebe i osjećaje drugih. |