**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **NIKOLINJE I KASNA JESEN (ZIMA PRED VRATIMA)** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. KOCKA PRIČALICA – PONAVLJAMO ZIMU**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; promatra i predviđa promjene u prirodi u neposrednome okolišu.  **Opis aktivnosti:** Za ovu aktivnost potrebno je pripremiti četiri prazne kocke (vidi prethodni nastavni sat) i pet izrezanih stranica koje ćemo nakon učenikovog oslikavanja zalijepiti na kocke.  Učiteljica/učitelj dijeli učenike u pet skupina. Svaka skupina treba oslikati jednu od stranica kocke prema temi koja piše na njoj: VRIJEME, BILJKE, ŽIVOTINJE, LJUDI, OPASNOSTI (npr. VRIJEME: oblaci, kiša, snijeg, vjetar njiše granje, poledica na ulici, sige koje vise s krovova; BILJKE: uvenulo cvijeće u vrtu, golo drveće, bor, polegnuta smeđe-zelena trava, polje bez biljaka; ŽIVOTINJE: medvjed, jež, jelen, golub i roda; LJUDI: sanjkanje, skijanje, šal-kapa-rukavice, čizme, zimska jakna; OPASNOSTI: led na ulicama i prometnicama, smanjena vidljivost, hladnoća, životinje bez hrane). Nakon oslikavanja kocka se obljepljuje sličicama. Svaka skupina priča priču o zimi prema temi koju je oslikavala.  Prilog: predložak za izradu kocke  **2. SVETI NIKOLA**  **Ishod aktivnosti:** sudjeluje u obilježavanju događaja, blagdana, praznika; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Za ovu aktivnost potrebno je pripremiti omotnice, ilustracije, predloške cipela i vezice.  Na nekoliko mjesta u učionici skrivene su omotnice s ilustracijama poklona, svetoga Nikole, Krampusa i šibe (npr. ispod nečijeg stolca, klupe, na panou uz druge radove...). Učenici trebaju pronaći omotnice. Učenik koji pronađe omotnicu treba opisati ilustraciju bez imenovanja, a ostali učenici pogađaju o komu/čemu je riječ. Nakon otkrivanja svih pojmova učiteljica/učitelj potiče razgovor o tome kako se učenici pripremaju za dolazak sv. Nikole te povezuju čišćenje čizmica s vezivanjem vezica na obući. Zatim parovima dijeli predloške cipele i par vezica, a zadatak je uspješno svezati mašnu na cipeli. Nakon uspješno odrađenog zadatka, učenici govore što žele dobiti na poklon od svetoga Nikole, a učiteljica/učitelj ih usmjerava na zaključak da je svaki poklon vrijedan i da treba biti zahvalan na svakome daru.    C:\Users\zagor_000\Desktop\IMG_20190121_010308.jpg  Sadržaj je dostupan na stranicama 74 - 79.  **3. MALI KVIZ**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učiteljica/učiteljučenicima ili skupinama učenika izgovara tvrdnje, a oni podižu kartončiće (s jedne strane T kao točno, s druge N kao netočno).  Zimi je trava zelena. N  Pijemo ledene napitke. N  Vani nema kukaca. T  Biljke ne rastu. T  Odjeća je tanja i laganija. N  Medvjed je otišao u toplije krajeve. N  Golubovi nisu ptice selice. T  Rode i lastavice dobivaju gusto perje. N  Životinje teško pronalaze hranu. T | Mogu se provesti aktivnosti s preostalim objektima iz nastavne jedinice [*Zima*](https://hr.izzi.digital/DOS/104/1582.html)*,* [*Blagdani i običaji zime*](https://hr.izzi.digital/DOS/104/1590.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |