**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **DOM I ŠKOLA - PISANA PROVJERA** | | |
| **ISHODI:** | **PID OŠ A .1. 1 Učenik uspoređuje organiziranost prirode opažajući neposredni okoliš.**  -imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  **PID OŠ A. 1. 3 Učenik uspoređuje organiziranost različitih prostora i zajednica u neposrednom okružju.**  - opisuje organiziranost zajednice u svome okružju te prepoznaje važnost pravila za njezino djelovanje  -uspoređuje organizaciju doma i škole (članovi obitelji, radni prostor, prostorije...)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  -prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi | | |

|  |  |
| --- | --- |
| **NASTAVNE SITUACIJE** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Ponovimo**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; uspoređuje organizaciju doma i škole (članovi obitelji, radni prostor, prostorije...); primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:**  Učiteljica/učitelj potiče komunikacijsku situaciju pitanjima o zajednicama doma i škole, organiziranosti tih zajednica, o primjeni pravila unutar navedenih zajednica, o dužnostima učenika te o jeseni.  **2. Pokaži što znaš**  **Ishod aktivnosti**: imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.); opisuje organiziranost zajednice u svome okružju te prepoznaje važnost pravila za njezino djelovanje; uspoređuje organizaciju doma i škole (članovi obitelji, radni prostor, prostorije...); prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:**  Učiteljica/učitelj daje učenicima upute za rješavanje zadataka za provjeru razine ostvarenja određenih ishoda kod učenika. Svaku uputu za rješavanje zadataka kao i rečenice u zadatku čita učiteljica/učitelj.  Nakon čitanja upute za svaki pojedini zadatak, učenici samostalno rješavaju postavljene zadatke.  **3. Analiza rezultata**  Nakon svake provjere učiteljica/učitelj treba napraviti analizu uspjeha učenika kao uvid u osposobljenost učenika za primjenu stečenih znanja i vještina. Analiza treba biti kvalitativna i kvantitativna.  KVALITATIVNA ANALIZA – kazuje koliko je učenika riješilo određeni postotak zadataka, odnosno koliko su bodova učenici postigli.  KVANTITATIVNA ANALIZA – pokazuje koji tip zadataka su učenici riješili u najvećem, odnosno u najmanjem postotku.  Primjer:  ISPIT:  1. zadatak – 1 bod  2. zadatak – 5 bodova  3. zadatak – 6 bodova  4. zadatak – 3 boda  5. zadatak – 5 bodova  UKUPNO: 20 bodova  KVALITATIVA ANALIZA:  20 bodova – 3 učenika  19 bodova - 4 učenika  18 bodova – 2 učenika  17 bodova – 2 učenika  16 bodova - 1 učenik  15 bodova – 2 učenika  14 bodova – 1 učenik  PRIMJER KVANTITATIVNE ANALIZE: | **OŠ HJ** – A. 1. 1  **GOO** – C. 1. 1  **OSR** – B. 1. 2  **ODR** - A. 1. 1 |