**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **JA U PROMETU** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u**  **životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. TKO SAM JA, ŠTO SAM JA**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove;prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; prepoznaje organizaciju prometa (promet, prometnica, pješaci, vozači, prometni znakovi).  **Opis aktivnosti:** Učiteljica/učitelj govori zagonetke:  Imam oka tri,  al' ni jedno ne vidi.  Al' moje oči mnogo znače  za pješake i vozače. (semafor)  Svakog dana stotine nogu  pregazi moja rebra,  a ja i dalje stojim,  jer ja sam... (zebra)  Mi smo četiri brata,  jedan drugog hvata.  Sve ceste smo vidjeli,  još se nismo sreli. (kotači na autu)  Učiteljica/učitelj daje upute za aktivnost: učenik koji želi igrati dobit će sličicu koja prikazuje nešto vezano za promet. Zadatak učenika je opisati što je na sličici, ali ne imenovati pojam (ponuđeni pojmovi/sličice: semafor, zebra, automobil, bicikl, kolnik, prometni znak, pločnik, policajac). Ostali učenici slušaju opise i nude rješenja.  **2. ULOGE U PROMETU**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan.  **Opis aktivnosti:** Učiteljica/učitelj dijeli učenike u tri skupine te svaku od njih upućuje na proučavanje jedne uloge u prometu (udžbenik str. 52 i 53): Ja kao pješak, Ja kao putnik i Ja kao vozač. Zadatak skupine je opisati kako sudjeluje u prometu (kao pješak, putnik ili vozač), navesti dva prometna pravila koja treba poštivati te izvijestiti razred prema planu navedenomu na ploči:  U PROMETU SAM…  POŠTUJEM PROMETNA PRAVILA…  **REKREATIVNA PAUZA**: Učiteljica/učitelj daje upute za igru *Zum, zum, škrip!* – učenici su u formaciji kruga, kreću se udesno, jedan za drugim govore: „ZUM!“ Kada učiteljica/učitelj vikne: „ŠKRIP!“, mijenjaju smjer kretanja – sada se kreću ulijevo i nastavljaju jedan za drugim govoriti: „ZUM!“  **3. SIGURNOST U PROMETU**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti**: Učiteljica/učitelj upućuje učenike na promatranje i opisivanje fotografije (udžbenik, središnji dio obiju stranica) te pitanjima usmjerava komunikacijsku situaciju: U čemu griješi djevojčica? Je li dovoljno uočljiva vozačima u prometu? Kako se kreće preko zebre? Je li dozvoljeno zaustavljati se na zebri? Zašto? Zašto kiša predstavlja moguću opasnost za vozače, a zašto za pješake? Je li dozvoljeno u prometu koristiti mobitel?  **4. PROMETNA SREDSTVA - LENTA**  **Ishod aktivnosti:** prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima.  **Opis aktivnosti:** Učiteljica/učitelj usmjerava učenike na promatranje lente na dnu stranice i prometnih sredstava na njoj. Učenici opisuju prometala i uočavaju da se ona mijenjaju kako oni rastu te to povezuju s osobnim iskustvom (kada su odrasle osobe bile uz njih, kada su se mogli voziti bez njihove pomoći, kuda su se smjeli voziti i zašto, nose li zaštitnu kacigu i zašto je ona važna – uspoređuju s vožnjom bicikla sada). Vođenim razgovorom učiteljica/učitelj ih usmjerava na izvođenje zaključka da se njihovim odrastanjem mijenjaju prometala koja koriste, ali odgovornost i oprez u prometu se povećava, jer se kreću udaljenijim ulicama. (Možemo dodati i vožnju koturaljkama i skejtom).  IZLAZNA KARTICA: Udžbenik stranica 55, zadatak 4.  Uz ovu nastavnu jedinicu dostupan je sadržaj na stranicama 54 - 55. | [Jedinica Istražujem promet](https://hr.izzi.digital/DOS/104/1844.html)  [Objekt Prometne zagonetke](https://hr.izzi.digital/DOS/104/1844.html#block-36470)  [Jedinica Odnosi u prometu](https://hr.izzi.digital/DOS/104/1568.html)  [Objekt Svatko na svoje mjesto](https://hr.izzi.digital/DOS/104/1568.html#block-36359)  [Jedinica Ja u prometu](https://hr.izzi.digital/DOS/104/1609.html)  [Objekt U slučaju nezgode](https://hr.izzi.digital/DOS/104/1609.html#block-122359) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |