**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | MOJE MJESTO (UVOD) | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. IGRA ASOCIJACIJE**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje.  **Opis aktivnosti:** Učiteljica/učitelj uvodi učenike u rad pomoću igre asocijacija. Na ploči se nalazi šest slika: automobili, zgrade ili kuće, škola, trgovina, ljudi i pošta (dom zdravlja ili sl.). Slike su prekrivene papirima s oznakama brojeva od 1 do 6. Učenici biraju polje, imenuju otkriveni pojam i pokušavaju odgonetnuti na što ih podsjeća taj pojam/pojmovi. Rješenje je MJESTO.  Razgovorom o odgonetnutim pojmovima učiteljica/učitelj usmjerava učenike na povezivanje pojmova i zaključivanje o čemu će govoriti u novoj nastavnoj cjelini (MOJE MJESTO).  **2. RAZLIKUJEMO GRAD I SELO**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj upućuje učenike na rad s udžbenikom na stranicama 8 i 9. Usmjerava komunikacijsku situaciju pitanjem koja ih fotografija podsjeća na njihovo mjesto. Učenici opisuju svoje mjesto koristeći se fotografijom te uspoređuju svoje mjesto i mjesto na fotografiji uočavajući razlike između svoga grada i grada na slici ili svoga sela i sela na slici. Zatim opisuju drugu fotografiju i imenuju selo/grad.  Učiteljica/učitelj pitanjima usmjerava učenike na izvođenje zaključka: Gdje mi živimo? Kako se naziva naše mjesto? Gdje još možemo živjeti? Žive li svi članovi tvoje šire obitelji gdje i ti? Živi li netko u gradu/na selu? Znate li ime nekog grada ili sela?  **REKREATIVNA PAUZA**: Učiteljica/učitelj razmjesti tri slike grada i dvije slike sela na različita mjesta u učionici te podijeli učenike u pet skupina. Svaka skupina zauzima mjesto pokraj jedne slike. Zatim daje kratke upute za igru: učenici se slobodno kreću po učionici, istražuju druga mjesta, na znak: „Na svoje mjesto” hodajući dolaze do svoje početne pozicije. Igra se ponavlja nekoliko puta.  **3. USPOREĐUJEMO GRAD I SELO**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima.  **Opis aktivnosti**: Učiteljica/učitelj razgovara s učenicima o prethodnoj igri. Pita ih koji su učenici su bili smješteni u grad, a koji na selo te traži da procijene gdje ih je bilo više. Upućuje učenike na usporedbu dviju fotografija u udžbeniku te razgovorom o građevinama (opisuju izgled građevina, uspoređuju veličinu, visinu, prozore itd.), prometu (gustoća, vrste prijevoza), broju stanovnika, zelenim površinama i životinjama usmjerava komunikacijsku situaciju. Pitanjima usmjerava učenike na izvođenje zaključka o razlikama između gradova i sela usmjeravajući ih pritom i na zapažanje gdje živi više, a gdje manje stanovnika, gdje je rjeđi, a gdje gušći promet te gdje ima više, a gdje manje zelenih površina.  **4. ŠTO SMO SAZNALI**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti**: Učiteljica/učitelj usmjerava učenike na lentu s fotografijama na dnu udžbenika. Formira tri skupine (građevine, ljudi i zvukovi), svaka skupina treba usporediti fotografije, uočiti razlike i sličnosti te navesti što veći broj sličnosti i razlika. Nakon odrađenog zadatka učenici izvještavaju koje su sličnosti i razlike uočili.  Učenici crtaju svoje mjesto u crtančicu i pišu njegovo ime.  Sadržaj je dostupan u udžbeniku, stranice 10 i 11.  IZLAZNA KARTICA: Udžbenik stranica 12, zadatak 6. | [Jedinica Grad i selo](https://hr.izzi.digital/DOS/104/1611.html#block-1613)  Jedinica Grad i selo  [Objekt U selu ili u gradu](https://hr.izzi.digital/DOS/104/1613.html#block-36969)  Jedinica Grad i selo  [Objekt Vrijeme je za kviz](https://hr.izzi.digital/DOS/104/1613.html#block-37009) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1.1 - Prepoznaje svoje mjesto i povezanost s drugima u zajednici. |