**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SNALAŽENJE U VREMENU (INTEGRACIJA) | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  - navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - promatra, prati i bilježi promjene i aktivnosti s obzirom na izmjenu dana i noći i smjenu godišnjih doba  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DOBA DANA I DANI U TJEDNU**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; određuje odnos jučer-danas-sutra na primjerima iz svakodnevnoga života i opisuje njihovu promjenjivost prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta); opisuje organiziranost zajednice u svome okružju te prepoznaje važnost pravila za njezino djelovanje; razlikuje dan i noć te povezuje doba dana s vlastitim i obiteljskim obvezama i aktivnostima; primjenjuje tjedni raspored (raspored sati, aktivnosti...).  **Opis aktivnosti:** Učiteljica/učitelj učenicima daje upute za rad: Čitamo zadatak i popunjavamo tablicu (crtežima i/ili riječima).  Matija ima puno obaveza tijekom tjedna. U školi je prijepodne.  Danas je srijeda. Na satu Hrvatskoga jezika naučio je napisati početno slovo riječi *zmaj*, a na Matematici je napisao redne brojeve do 10 i to obrnutim redoslijedom. Veseli se poslijepodnevnoj vožnji biciklom.  Prekosutra prijepodne dolazi u školu zubarica i pregledat će svima zube. Poslijepodne će ići na trening košarke, koji ima još i utorkom.  U subotu prijepodne ide u Kazalište lutaka.  Prvi dan tjedna s razredom je bio u obližnjem parku. Veselilo ga je ljuljanje na ljuljačkama s prijateljima.  Jučer je pisao ispit iz Engleskoga jezika. S lakoćom ga je riješio i nacrtao *three balls.*  Sutra su najavili kišu pa poslijepodne neće moći ići van, ali će zato na satu TZK trčati najbrže što može.  Drugi dan vikenda provest će kod bake i djeda. Prije ručka će s djedom slagati lego-kocke, a poslije ručka se raduje palačinkama koje mu baka uvijek ispeče.  U subotu će s tatom oprati automobile. Matija voli pomagati tati.  Pitanje: Kada je pisao zadaću iz Engleskog jezika?   |  |  |  | | --- | --- | --- | | dan | prijepodne | poslijepodne | |  |  |  | |  |  |  | | srijeda |  |  | |  |  |  | |  |  |  | |  |  |  | |  |  |  |   Rješenja:   |  |  |  | | --- | --- | --- | | dan | prijepodne | poslijepodne | | ponedjeljak | park (ljuljačka) | zadaća iz Engleskog jezika | | utorak |  | koš | | srijeda | Z 10. 9. 8. 7. 6. 5. 4. 3. 2. 1. | bicikl | | četvrtak | trčanje | kiša | | petak | pregled zubara | koš | | subota | kazalište | pranje auta | | nedjelja | lego-kocke | palačinke |   **2. USPOREDIMO**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena;određuje odnos jučer-danas-sutra na primjerima iz svakodnevnoga života i opisuje njihovu promjenjivost; povezuje izmjenu dana i noći i godišnjih doba s promjenama u životu biljaka, životinja i ljudi; primjenjuje tjedni raspored (raspored sati, aktivnosti...).  **Opis aktivnosti:** Podatci upisani u tablicu koriste se za analiziranje u komunikacijskoj situaciji: Što smo saznali o Matiji? Čime se bavi u slobodno vrijeme? Koje dane ima TZK? Usporedite sa svojim rasporedom. Koji sport trenira? Tko od vas trenira košarku? Kojim danima Matija ima trening, a kojim ti? Tko ima više obveza – Matija ili ti? Usporedi svoj i Matijin vikend. Zašto je važan zubarski pregled? Kada si zadnji puta bio kod zubara? Kad si zadnji put bio u kazalištu? Što se radi u kazalištu? Gdje možemo gledati filmove? Koja doba dana nisu u tablici?  **REKREATIVNA PAUZA**: Igra *Pljesni za…* Učenici sjede, obje ruke su im na klupi i prstima tapkaju po površini klupe (poput sviranja klavira). Učiteljica/učitelj čita nastavne predmete prema tjednom rasporedu, ali neke predmete zamjenjuje pojmovima koji nisu u vezi s rasporedom. Svaki puta kada upotrijebi nepostojeći predmet, učenici pljesnu ispred sebe (npr. Ponedjeljkom imamo Hrvatski jezik, Matematiku, **preskakanje užeta** (PLJESAK) i Glazbenu kulturu.).  **3. PRIČA O DANU I NOĆI**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima; opisuje organiziranost zajednice u svome okružju te prepoznaje važnost pravila za njezino djelovanje; povezuje izmjenu dana i noći i godišnjih doba s promjenama u životu biljaka, životinja i ljudi; razlikuje dan i noć te povezuje doba dana s vlastitim i obiteljskim obvezama i aktivnostima.  **Opis aktivnosti**: Učiteljica/učitelj najavljuje gledanje animiranog filma *Noć i dan* (*Priča za laku noć*, autorica i pripovjedačica: Jolanda Tudor, trajanje 6:12) i upućuje učenike da tijekom gledanja upamte što više detalja vezanih za dan i noć.  <https://www.youtube.com/watch?v=qAW8HMcuwiU>  Nakon gledanja filma učiteljica/učitelj usmjerava komunikacijsku situaciju razgovorom u kojem učenici povezuju likove iz filma i njihove osobine sa stvarnim životom i učenikovim doživljajima te iskustvima i spoznajama stečenim na satovima prirode i društva, tema Snalaženje u vremenu. | Mogu se provesti aktivnosti s preostalim objektima iz nastavnih jedinica [Doba dana](https://hr.izzi.digital/DOS/104/1586.html), [Dani u tjednu](https://hr.izzi.digital/DOS/104/1587.html), [Jučer, danas, sutra](https://hr.izzi.digital/DOS/104/1588.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |