**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ISTRAŽIVAČKI PRISTUP | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **PROMET - SISTEMATIZACIJA** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ A. B. C. D. 1. 1** **Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i** **koristi se različitim izvorima informacija**  - za rad s digitalnim sadržajem  - postavlja pitanja o prirodnim i društvenim pojavama  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. SUDIONICI U PROMETU**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; (opaža i uz pomoć opisuje svijet oko sebe i prikazuje opaženo - za rad s digitalnim sadržajem).  **Opis aktivnosti:** Učiteljica/učitelj na sat donosi pripremljene omotnice u kojima se nalaze sličice koje prikazuju sve sudionike prometa, prometne uređaje i signalizaciju te zaštitnu opremu. Broj omotnica treba odgovarati broju učenika ili parova, ili u omotnici može biti više različitih sličica za skupinu. Nakon podjele omotnica, učiteljica/učitelj učenicima daje uputu za provedbu aktivnosti: U pojedinom dijelu sata razgovarat ćemo o nekom od prikazanih krugova u udžbeniku. U razgovor se uključujete tako da podignete svoju sličicu kao odgovor ili onda kada prepoznate da govorimo o onome što vaša sličica pokazuje.  Tijekom sata učiteljica/učitelj kontinuirano u komunikaciju uključuje učenike pitanjem: „Tko ima tu sličicu?“ te potiče učenika da odgovori na pitanje, opiše traženi pojam ili objasni nešto vezano uz njega.  Učiteljica/učitelj upućuje učenike na 64. stranicu u udžbeniku na kojoj se nalazi Vennov dijagram. U prvom su krugu sudionici u prometu -pješaci i vozači (prema sličicama ponoviti sve nacrtane pojmove uz odnose gore-dolje, lijevo-desno, iznad-ispod te pravila ponašanja u prometu).  **2. SNALAŽENJE U PROMETU**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; (opaža i uz pomoć opisuje svijet oko sebe i prikazuje opaženo - za rad s digitalnim sadržajem).  **Opis aktivnosti:** Učiteljica/učitelj usmjerava pažnju učenika na drugi krug Vennova dijagrama te usmjerava razgovor: Tko i što nam pomaže u prometu? (Prometni znakovi, uređaji – semafor, prometni policajac.) Zašto su važni? Što nam olakšavaju? Kako pridonose sigurnosti u prometu? Kako mi možemo pridonijeti sigurnosti u prometu? (Učenici navode primjere.)  Što je zajedničko lijevom i desnom krugu? (Mi – učenici u prometu.)  **3. PRAVILA**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; (opaža i uz pomoć opisuje svijet oko sebe i prikazuje opaženo - za rad s digitalnim sadržajem).  **Opis aktivnosti**: Učiteljica/učitelj usmjerava pažnju učenika prema trećem krugu Vennova dijagrama, udžbenik, stranica 64, u kojem se nalaze prometna pravila. Komunikacijska situacija: učenici podižu desnu ruku te odgovaraju na pitanje zašto je u prometu važna desna strana. (Učenici opisuju kretanje pješaka pločnikom i vozila kolnikom.) Učiteljica/učitelj pokazuje učenicima aplikacije pojedinih prometnih znakova (učenici objašnjavaju njihovo značenje i namjenu), zaštitne kacige za bicikliste (učenici obrazlažu njezinu namjenu), te potiče učenike na iznošenje primjera kako pridonosimo sigurnosti u prometu (sigurnosni pojasevi u automobilima, kaciga tijekom koturaljkanja, svjetleće oznake na odjeći i torbama). Na kraju zajednički ponavljaju što treba učiniti u slučaju nezgode (poziv 112) te zašto je važno ne zloupotrebljavati taj telefonski broj.  Što je zajedničko svim krugovima Vennova dijagrama? Zašto?  Učiteljica/učitelj upućuje učenike na odnose lijevo-desno i gore-dolje (na dnu udžbenika) – kratka igra pokazivanja glavom (gore, lijevo, dolje, desno…).  Sadržaj je dostupan na stranici 63, zadatci 7 i 8. | [Jedinica Odnosi u prometu](https://hr.izzi.digital/DOS/104/1568.html)  [Objekt Prometni policajac](https://hr.izzi.digital/DOS/104/1568.html#block-126438)  [Jedinica Istražujem promet](https://hr.izzi.digital/DOS/104/1844.html)  [Objekt Zvuk semafora](https://hr.izzi.digital/DOS/104/1844.html#block-126519)    [Jedinica Odnosi u prometu](https://hr.izzi.digital/DOS/104/1568.html)  [Objekt Za znatiželjne](https://hr.izzi.digital/DOS/104/1568.html#block-126442) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |