**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | DAN, DOBA DANA (MJERIMO VRIJEME) | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DOBA DANA I AKTIVNOSTI**  **Ishod aktivnosti:** promatra i predviđa promjene u prirodi u neposrednome okolišu; razlikuje dan i noć te povezuje doba dana s vlastitim i obiteljskim obvezama i aktivnostima; određuje i imenuje doba dana, dane u tjednu i godišnja doba opažajući organiziranost vremena.  **Opis aktivnosti:** Učiteljica/učitelj ponavlja s učenicima doba dana te dnevne i noćne aktivnosti pomoću Kocke pričalice. Na svih šest stranica kocke upisana su doba dana (svako doba na jednoj stranici). Učenik baca kocku i priča o dobu dana koje mu se bacanjem otvorilo (npr. JUTRO: što radi ujutro, koje obaveze ima ujutro, koje aktivnosti provodi, što ne može ujutro raditi i zašto, koji obrok će pojesti ujutro, kako pozdravlja…).  Mogućnost rada s udžbenikom, stranica 98, zadatci 6 i 7.  **2. PLANIRANJE VREMENA - GUSJENICA**  **Ishod aktivnosti:** prikazuje vremenski slijed događaja u odnosu na doba dana (vremenska crta); opisuje organiziranost zajednice u svome okružju te prepoznaje važnost pravila za njezino djelovanje; povezuje izmjenu dana i noći i godišnjih doba s promjenama u životu biljaka, životinja i ljudi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj daje upute učenicima za izradu plana aktivnosti: od kolaž-papira trebaju izraditi gusjenicu čije će tijelo imati deset dijelova (krugova), u svaki dio trebaju nacrtati ili napisati što rade. Učiteljica/učitelj naglašava da je potrebno planirati obaveze, aktivnosti, slobodno vrijeme i odmore. Nakon izrade učenici predstavljaju svoju gusjenicu i opisuju svoj dan.  Mogućnost rada s udžbenikom, stranica 98, zadatak 8.  **3. ŠTO SMO NAUČILI**  **Ishod aktivnosti:** prikazuje vremenski slijed događaja u odnosu na doba dana (vremenska crta); opisuje organiziranost zajednice u svome okružju te prepoznaje važnost pravila za njezino djelovanje; povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti**: Provjeravanje primjene usvojenog znanja učiteljica/učitelj provodi s pomoću listića za provjeru. Upućuje učenike na pažljivo čitanje zadataka koje će riješiti tako da pravilno dopune rečenice ponuđenim riječima na dnu listića. Po završetku rada s učenicima provjerava ispravnost riješenih zadataka.  Između jutra i podneva je \_\_\_\_\_\_\_\_\_\_\_\_\_\_.  Sredinu dana nazivamo \_\_\_\_\_\_\_\_\_\_\_\_\_\_.  Doručak jedemo \_\_\_\_\_\_\_\_\_\_\_\_\_\_\_\_.  Doba dana koje slijedi nakon poslijepodneva je \_\_\_\_\_\_\_\_\_\_\_\_\_\_\_.  Novi dan počinje nakon \_\_\_\_\_\_\_\_\_\_\_\_\_\_\_\_.  (odgovori: prijepodne, podne, ujutro, večer, ponoći)  Mogućnost rada s udžbenikom, stranica 100, zadatci 11 I 12.  IZLAZNA KARTICA Udžbenik, stranica 97, zadatak 5. | Mogu se provesti aktivnosti s preostalim objektima iz nastavne jedinice [Doba dana](https://hr.izzi.digital/DOS/104/1586.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |