**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | POJEDINAC I DRUŠTVO; ENERGIJA | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - ODGOVORNO PONAŠANJE** | | |
| **ISHODI:** | **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu** **te preuzima odgovornost za svoje postupke.**  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi  - obavlja dužnosti i pomaže u obitelji te preuzima odgovornost  - koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu  **PID OŠ D. 1. 1 Učenik objašnjava na temelju vlastitih iskustava važnost energije u svakodnevnome životu i opasnosti s kojima se može susresti pri korištenju te**  **Navodi mjere opreza.**  - opisuje uređaje iz svakodnevnoga života i njihovu svrhu  - prepoznaje i opisuje opasnosti koje se mogu javiti pri uporabi uređaja  - razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. KORIŠTENJE UREĐAJA**  **Ishod aktivnosti:** opisuje uređaje iz svakodnevnoga života i njihovu svrhu ; prepoznaje i opisuje opasnosti koje se mogu javiti pri upotrebi uređaja; razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije; primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; obavlja dužnosti i pomaže u obitelji te preuzima odgovornost.  **Opis aktivnosti:** Učiteljica/učitelj reproducira snimljene zvukove različitih kućanskih uređaja (npr. sušilo za kosu, perilica rublja, televizor, radio, mikrovalna pećnica…), učenici prepoznaju zvukove i imenuju uređaje te ih povezuju s prostorijama u domu i školi. Nakon uvodne aktivnosti učenici promatraju i opisuju vodoravni niz fotografija u udžbeniku, str. 30 i 31.  Učiteljica/učitelj čita tekst na lijevoj stranici u udžbeniku. Učenici odgovaraju – opisuju koje uređaje smiju/ne smiju koristiti, kako ih koriste i zašto neke uređaje ne smiju koristiti. Slijedi globalno čitanje niza uputa iznad fotografija. (Štedi! Zatvori! Ugasi!) Učenici usmeno dopunjuju upute, npr. ŠTEDI… (električnu energiju, vodu, plin).  **2. POZOVI POMOĆ**  **Ishod aktivnosti:** prepoznaje i opisuje opasnosti koje se mogu javiti pri upotrebi uređaja; koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu.  **Opis aktivnosti:** Učiteljica/učitelj čita tekst i pitanja iz udžbenika s desne stranice, a učenici predlažu rješenja. Učiteljica/učitelj usmjerava pažnju učenika na posljednju fotografiju u gornjem nizu te započinje razgovor: Prepoznajete li broj na fotografiji? Kada i kako koristimo taj broj? Ovaj se broj ne smije zlorabiti, što mislite zašto?  Razgovor s učenicima o situacijama u kojima će zatražiti pomoć roditelja, susjeda, učitelja, spremačica, knjižničara…  Nakon navedene aktivnosti učenici rješavaju 1. zadatak na 32. stranici.  **REKREATIVNA PAUZA:** Učiteljica/učitelj daje upute za igru *Zuj, zuj, stop!*: oponašat ćemo sušilo za kosu tresući glavom lijevo-desno i perilicu rublja vrteći ruke ispred sebe. Kad začuju STOP! učenici trebaju čučnuti i rukama udariti pod. Kada začuju SVJETLO! trebaju se podići na prste i rukom visoko „dotaknuti” prekidač. Učiteljica/učitelj izvodi pokrete s učenicima i govori: “Zuj, zuj, zuj, zuj…Stop! Svjetlo! Stop! Zuj, zuj…“  **3. ŠTEDNJA ENERGIJE**  **Ishod aktivnosti:** razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije.  **Opis aktivnosti:** Učiteljica/učitelj upućuje učenike na promatranje lijeve slike u donjem nizu udžbenika, str. 30. Pita prepoznaju li znak i njegovo značenje te gdje su ga mogli vidjeti (pokazati na spremnik za papir, ako ga imaju u učionici). Zatim čita tekst iznad slike i upućuje učenike na postupak donošenja pravila i davanje rješenja za odgovorno ponašanje koje je uvjet sigurnosti – globalno čitanje uputa ispod fotografija (uz objašnjenje).  Čitanje teksta unutar znaka – razgovor o energiji, kako je možemo štedjeti i zašto. Učenici navode primjere štednje energije u domu, a zatim i u školi (zatvaranje vrata i prozora zimi, isključivanje rasvjete kada se napušta prostor, odijevanje primjereno vremenskim prilikama i prostoru u kojem boravimo – štedimo električnu i toplinsku energiju).  Učiteljica/učitelj upućuje učenike i na štednju papira – prazne papire iskoristimo za crtanje s obje stranice, papire odlažemo u spremnike za papir kako bi se reciklirali i mogli ponovno upotrijebiti.  **4. ODGOVORNO PONAŠANJE**  **Ishod aktivnosti:** primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije.  **Opis aktivnosti:** Učiteljica/učitelj čita posljednje pitanje u udžbeniku, str. 31 te s učenicima ponavlja korake kojima su donijeli neka pravila i rješenja (Razmisli! Istraži! Zaključi! Kreni u akciju!). Učenici iznose svoje prijedloge odgovornog ponašanja, koje učiteljica/učitelj zapisuje na ploči ili plakatu.    IZLAZNA KARTICA: Udžbenik, stranica 34, zadatak 7. | [Jedinica U mom domu](https://hr.izzi.digital/DOS/104/1592.html#block-1569)  [Objekt Odgovorno ponašanje](https://hr.izzi.digital/DOS/104/1569.html#block-36076)  Jedinica U mom domu  [Objekt Što se gdje nalazi](https://hr.izzi.digital/DOS/104/1569.html#block-36046)  Jedinica U mom domu  [Objekt Uređaji u domu](https://hr.izzi.digital/DOS/104/1569.html#block-36060) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - C. 1. 1. B - Prepoznaje i izbjegava opasnosti kojima je izložen u kućanstvu i okolini.  **OSR** – C. 1. 1 - Prepoznaje potencijalno ugrožavajuće situacije i navodi što treba činiti u slučaju opasnosti. |