**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U ŠKOLI** | | |
| **ISHODI:** | **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke**  - Prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti  - uvažava različitosti u svome okružju  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. OSJEĆAJI I RAZLIČITOSTI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj donosi lutku kojom animira učenike na razgovor: Tko se danas osjeća dobro/ugodno/zabrinuto? Učenici govore kako se osjećaju i objašnjavaju zašto se tako osjećaju. Upućuje učenike na promatranje fotografije u udžbeniku str. 12: Što nam kazuju izrazi lica učenika, kako se osjećaju? Što bi mogao biti razlog tome? U kojim se osjećajima prepoznajete? U kojim situacijama se tako osjećate? Koji osjećaji su ugodni, a koji neugodni? Koja ponašanja uzrokuju neugodu? Kako se trebamo ponašati da bismo se svi osjećali ugodno. Čitanje teksta ispod fotografije.  **2. PRAVILA PONAŠANJA**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje.  **Opis aktivnosti:** Učiteljica/učitelj upućuje učenike na promatranje sljedećih triju fotografija na str. 12: Što prikazuju fotografije? Kako i za što koristimo oči/uši/usta? Navodi učenike na zaključak da u učionici jedni druge pozorno gledamo i slušamo, a govorimo kada dobijemo riječ te zajednički zaključuju da o tome ovisi ugodno radno ozračje u kojem se lakše i ljepše uči.  **REKREATIVNA PAUZA:**  Učenici igraju igru *Pokaži oči/usta/uši – prekrij rukama oči/usta/uši* - igra se naizmjence.  Učiteljica/učitelj učenicima objašnjava igru *Dotakni* – učenici hodaju po učionici, učiteljica/učitelj izgovara: „Dotakni uho“, učenici dotiču nečije uho itd. Moguće varijacije: dotakni nešto žuto, stvar s desne strane, nešto dolje, nešto između klupa i sl.  Učiteljica/učitelj pita učenike što još smatraju važnim za **ugodan boravak** u učionici. S učenicima kroz razgovor utvrđuje značenje **pojmova razred, učionica, učenici, učitelj** (Koji smo mi razred? Kako nazivamo ovu prostoriju u kojoj se nalazimo? Osjećamo li se sigurno u tom prostoru? Kakvim ponašanjem i postupcima doprinosimo **osjećaju sigurnosti**? Kome se obraćamo za pomoć? Učiteljica/učitelj upućuje učenike na proučavanje ilustracije na dnu 13. str. te na povezivanje prikazanih odnosa s učenikovim trenutnim iskustvom: Gdje se što nalazi – tvoj prijatelj u klupi, knjige, učiteljica/učitelj, rasvjeta, prozori… Usmene odgovore učenici trebaju kombinirati s pokretima, npr. okreni se desno prema vatima i sl.  **3. DOGOVORENA PRAVILA**  **Ishod aktivnosti:** uvažava različitosti u svome okružju; primjenjuje pravila; obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:** Učiteljica/učitelj čita tekst ispod ilustracija, a potom upućuje učenike na promatranje fotografija na 13. stranici. Pitanjima vodi učenike kroz opisivanje i imenovanje prikazanoga na fotografijama: Koja fotografija prikazuje zajedništvo? Po čemu to zaključuješ? Zašto je važno zajedništvo? Opiši kada si zajedno s prijateljima učinio nešto što smatraš vrijednim, dobrim? Što prikazuje četvrta sličica? Što radi učiteljica i zašto? Tko još može pomoći i kako? Kada si ti nekome pomogao?  **4. ŠTO SMO SAZNALI**  **Ishod aktivnosti:** zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  **Opis aktivnosti:** Učenici rješavaju 1. i 2. zadatak na 14. stranici. | [Jedinica To sam ja](https://hr.izzi.digital/DOS/104/333.html)  [Objekt Ja sam osjećajno, razigrano, veselo i pametno dijete!](https://hr.izzi.digital/DOS/104/333.html#block-50199)  [Jedinica Lijepe riječi lako je izreći](https://hr.izzi.digital/DOS/104/339.html)  [Objekt Sada smo učenici](https://hr.izzi.digital/DOS/104/339.html#block-9534)  Jedinica Lijepe riječi lako je izreći  [Objekt Osjećam se dobro kad…](https://hr.izzi.digital/DOS/104/339.html#block-9607)  [Jedinica Što se u školi voli](https://hr.izzi.digital/DOS/104/337.html)  [Objekt Kada malo zaškripi](https://hr.izzi.digital/DOS/104/337.html#block-7455) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge, C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |