**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | DANI U TJEDNU | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. TJEDAN**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena.  **Opis aktivnosti:** Učiteljica/učitelj najavljuje pjesmu koju će pročitati bez naslova. Zadatak učenika je nakon slušanja odrediti naslov.  *TJEDAN (Natali Šarić)*  *Ponedjeljak je prvi dan,*  *on je veseo, odmoran.*  *Utorak je za njim drugi,*  *voli igru bugi-vugi.*  *U sredini je srijeda,*  *smije se i na tebe gleda.*  *Četvrtak je dan četvrti,*  *često voli da se vrti.*  *Petak je peti dan,*  *obično je umoran.*  *U subotu vikend kreće,*  *bit će šale malo veće.*  *Najljepša je nedjelja,*  *u njoj ima veselja.*  Nakon čitanja pjesme učiteljica/učitelj s učenicima razgovara o pjesmi, potiče učenike na osmišljavanje naslova te najavljuje ishode sata.  **2. RADNI I NERADNI DANI**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti:** Učiteljica/učitelj s učenicima razgovara o ilustraciji u udžbeniku na stranicama 102 i 103 te ih usmjerava na uočavanje sličnosti tjednog rasporeda aktivnosti s rasporedom sati. Učenici uočavaju nazive stupaca i redaka, a učiteljica/učitelj potiče razgovor o aktivnostima u radne i neradne dane. Učenici uspoređuju i navode primjere prema svojim iskustvima, imenuju radne i neradne dane te se uvodi pojam vikenda.  Mogućnost rada s udžbenikom, stranica 104.  **REKREATIVNA PAUZA**: Učenici zamjenjuju svoje mjesto s drugim učenicima uz zadatak da izgovaraju nazive dana u tjednu redom. Prvi učenik kaže: “Ponedjeljak” i odlazi do učenika na čije mjesto želi sjesti, zatim taj drugi učenik izgovara: “Utorak”, ustaje i odlazi nekom trećem učeniku, a onaj prvi sjedne na to mjesto Nakon nedjelje nastavljaju s ponedjeljkom i tako dok svi ne zamjene mjesta.  **3. RAD S LENTOM**  **Ishod aktivnosti:** prikazuje vremenski slijed događaja u odnosu na doba dana (vremenska crta); povezuje izmjenu dana i noći i godišnjih doba s promjenama u životu biljaka, životinja i ljudi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj razgovara s učenicima o fotografijama u donjem dijelu stranica 102 i 103: kako i s kim provode radne dane (lijevi dio) i neradne dane (desni dio). Učenici nabrajaju njima bliske aktivnosti i smještaju ih u vrijeme (koje dane imaju treninge i sl.).  Mogućnost rada s udžbenikom, stranica 105, zadatci 5 i 6.  **4. ŠTO SMO NAUČILI?**  **Ishod aktivnosti:** reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima; opisuje organiziranost zajednice u svome okružju te prepoznaje važnost pravila za njezino djelovanje.  **Opis aktivnosti**: Učiteljica/učitelj daje upute učenicima za izradu rasporeda njihovih aktivnosti tijekom tjedna. Zajedno s učenicima izrađuje tablicu (na plakatu) s danima u tjednu te s učenicima bilježi koje dane tko ima obveze - izvanškolske aktivnosti (učenici upisuju svoja imena u stupce). Pitanjima usmjerava učenike na uočavanje koliko učenika ima obveze određene dane, koje dane najviše/najmanje učenika ima obveze.  Sadržaj je dostupan na stranica 106, zadatak 7.  IZLAZNA KARTICA Udžbenik, stranica 105., zadatak 4. | [Jedinica Dani u tjednu](https://hr.izzi.digital/DOS/104/1587.html)  [Objekt Neobičan tjedan](https://hr.izzi.digital/DOS/104/1587.html#block-40719)  Jedinica Dani u tjednu  [Objekt Dani u tjednu](https://hr.izzi.digital/DOS/104/1587.html#block-40715)  Jedinica Dani u tjednu  [Objekt Toplo – hladno](https://hr.izzi.digital/DOS/104/1587.html#block-122460)  Jedinica Dani u tjednu  [Objekt Pokušaj i ovo](https://hr.izzi.digital/DOS/104/1587.html#block-40740) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |