**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | OSOBNO ZDRAVLJE I ČISTOĆA | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  - dijelovi i cjeline imaju različita svojstva/obilježja  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  - navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ZDRAVLJE**  **Ishod aktivnosti:** navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj pokazuje zdravstvenu iskaznicu te usmjerava komunikacijsku situaciju: Znate li što je ovo? Čemu služi? Kamo nosimo i gdje trebamo pokazati ovu iskaznicu? Kada posjećujemo liječnika i zašto? Nakon uvodnoga razgovora učenici otvaraju udžbenik na 46. stranici te opisuju fotografiju. Učiteljica/učitelj kroz razgovor usmjerava učenike na zaključivanje da liječnika posjećujemo u dva slučaja: kada smo zdravi, zbog redovitih pregleda i zaštite od bolesti, te kada smo bolesni, kako bismo se pravilno liječili. Zatim učenici opisuju tri fotografije vezane uz zaštitu svoga zdravlja i zdravlja drugih te predlažu još neke načine zaštite (npr. cijepljenje, pokrivanje usta rukom prilikom kihanja i kašljanja, redovito pranje ruku prije jela i poslije obavljanja nužde, pravilno odijevanje u skladu s vremenskim prilikama, redovita tjelovježba i boravak na svježem zraku, pranje voća prije jela, nedijeljenje sendviča ili napitka iz boce s prijateljima).  **2. ČISTOĆA**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada.  **Opis aktivnosti:** Učenici promatraju i opisuju fotografije na 47. stranici u udžbeniku. Nabrajaju u kojim se prilikama peru tijekom dana, obrazlažu zašto te navode koja sredstva koriste za održavanje osobne čistoće (sapuni, šamponi, zubne paste i sl.).  Učiteljica/učitelj prikazuje kratak video o pravilnom četkanju zubi.  **3. OKOLIŠ**  **Ishod aktivnosti:** otkriva da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti**: Učiteljica/učitelj upućuje učenike na 47. stranicu udžbenika. Učenici promatraju fotografije, čitaju pitanja i odgovaraju na njih uz obrazlaganje svojih odgovora. Uočavaju da se dio onoga što nam više ne treba (otpad) može ponovno upotrijebiti (reciklirati). Učiteljica/učitelj navodi učenike da daju moguće primjere što se može ponovno upotrijebiti (staklene i plastične boce, stari papir i kartonska ambalaža…). Upućuje učenike na značenje znaka s desne strane (malo zeleno stopalo baca otpadak u koš – čuvamo prirodu od otpada i smeća, zeleno stopalo je jedini trag koji smijemo ostaviti iza sebe).  Učiteljica/učitelj s učenicima mogu igrati igru razvrstavanja otpada – poveznica <https://learningapps.org/display?v=pmn9tm5b217>  **4. LENTA**  **Ishod aktivnosti:** navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti:** Učiteljica/učitelj upućuje učenike na sličice na dnu 46. i 47. stranice u udžbeniku. Učenici opisuju prikazane sličice i uočavaju vremenski slijed odrastanja.  IZLAZNA KARTICA – udžbenik str. 48, zadatci 1. - 3. | [Jedinica Osobna čistoća](https://hr.izzi.digital/DOS/104/1847.html#block-1851)  [Objekt Što je čisto, a što nije](https://hr.izzi.digital/DOS/104/1851.html#block-41298)  Jedinica Osobna čistoća  [Objekt Pravilno pranje ruku](https://hr.izzi.digital/DOS/104/1851.html#block-126947)  [Jedinica Čist i zdrav okoliš – istraživanje](https://hr.izzi.digital/DOS/104/2005.html)  [Objekt Što možemo učiniti](https://hr.izzi.digital/DOS/104/2005.html#block-37960) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **OSR** – A. 1. 1 - Razvija sliku o sebi.  **ZDR** - A. 1. 2 - Razlikuje osnove pravilne od nepravilne prehrane i opisuje važnost tjelesne aktivnosti; A. 1. 1. B - Opisuje važnost redovite tjelesne aktivnosti za rast i razvoj; A. 1. 3 - Opisuje načine održavanja i primjenu osobne higijene i higijene okoline.  **ODR** - C. 1. 1 - Identificira primjere dobroga odnosa prema prirodi. |