**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | PROLJEĆE DOLAZI; USKRS | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  - razlikuje svojstva tvari koja istražuje svojim osjetilima  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1 .2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. BILJKE U PROLJEĆE**  **Ishod aktivnosti:** povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu; prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti:** Za ovaj je sat potrebno pripremiti teglice za cvijeće, sjeme i zemlju.Učiteljica/učitelj pokazuje učenicima sobnu biljku i potiče ih na razgovor pitanjima što je biljci potrebno za rast te kako sami mogu uzgojiti biljku. Dijeli ih u skupine. Svaka skupina sije drukčije sjeme (pšenica, kukuruz, grašak, grah, blitva..). Brinut će o svojoj biljci, redovito je zalijevati i uočiti kako biljke rastu (različitom brzinom).  Sadržaj je dostupan u digitalnom obliku i može se iskoristiti kao uvod u aktivnost (film o klijanju sjemenke graha).  **2. ŽIVOTINJE U PROLJEĆE**  **Ishod aktivnosti:** povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu; prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti**: Učiteljica/učitelj dijeli kartice s nazivima životinja. Učenici ih trebaju povezati tako da spoje ime životinje s nazivom mladunca.  Kartice:  Krava - bik - tele; ovca – ovan – janje; kobila – konj – ždrijebe; patka – patak – pače; gusak – gusak – gušče; mačka – mačak – mače; kuja – pas – štene; koza – jarac – jare.  Kada učenici uspješno završe zadatak, učiteljica/učitelj ih pita što se događa sa životinjama u proljeće, što rade (imaju mlade), traži objašnjenje zašto mlade nemaju zimi, ujesen ili ljeti.  **3. ŠTO SMO SAZNALI**  **Ishod aktivnosti:** prepoznaje smjenu godišnjih doba i svoje navike prilagođava određenomu godišnjem dobu;povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti:** Učiteljica/učitelj upućuje učenike na rješavanje 12. zadatka na 29. stranici, 13. i 14. zadatka na 30. stranici te 16. zadatka na 31. stranici.  IZLAZNA KARTICA: Udžbenik str. 30 i 31, zadatci 15 i 17 Ili IZZI kviz: točno/netočno. | Mogu se provesti aktivnosti s preostalim objektima iz nastavne jedinice [Proljeće](https://hr.izzi.digital/DOS/104/1583.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A.1. 2 - Opisuje raznolikost u prirodi i razlike među ljudima. |