**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | DANI U TJEDNU | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. REDAMO DANE U TJEDNU**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena.  **Opis aktivnosti:** Učiteljica/učitelj s učenicima ponavlja nazive dana u tjednu. Pita ih znaju li kako su nastali takvi nazivi, te daje objašnjenja gdje je potrebno (tjedan = sedmica – 7 dana; ponedjeljak – poslije nedjelje; utorak - od staroslavenske riječi *vtori* – drugi; srijeda – sred tjedna; četvrtak – četvrti dan; petak – peti dan; subota - od hebrejske riječi *shabat* (sveti odmor); nedjelja – ne radi se ili ne dela se, tj. ne djelja prema staroslavenskom).  Izdvaja sedmero učenika, svaki dobiva karticu s nazivom jednog dana u tjednu. Objašnjava učenicima zadatak: u što kraćem vremenu trebaju se poredati pravilnim redoslijedom (od početka do kraja tjedna). Mijenjajući skupine učenika, učiteljica/učitelj postavlja zahtjevnije zadatke – poredati se tako da prvi u koloni bude npr. četvrtak ili od kraja tjedna prema početku i sl.  Mogućnost rada s udžbenikom, stranica 107, zadatci 8 i 9.  **2. TJEDNI RASPORED SATI**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; opisuje organiziranost zajednice u svome okružju te prepoznaje važnost pravila za njezino djelovanje; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti:** Učiteljica/učitelj usmjerava komunikacijsku situaciju s učenicima pitanjima o rasporedu sati: Kojim danima imamo matematiku? Kada nemamo glazbenu kulturu? Koje predmete imamo tri puta tjedno? Koji predmet imamo svaki dan? Koje predmete imamo dan nakon utorka, a koje dan prije srijede?  Učiteljica/učitelj učenicima dijeli prazne rasporede sati u koje upisuju svoje želje – koje predmete bi voljeli imati u zamišljenoj idealnoj školi, koliko puta tjedno i koje dane (npr. plesanje, pletenje, slikanje, igranje…). Po završetku učenici čitaju svoje rasporede i obrazlažu svoj izbor. Učiteljica/učitelj ih usmjerava na uspoređivanje s drugim rasporedima i uočavanje sličnosti i razlika.  Mogućnost rada s udžbenikom, stranica 107, zadatak 10.  **REKREATIVNA PAUZA**: Učiteljica/učitelj učenicima nasumce podijeli kartice s nazivima dana u tjednu. Kad izgovori naziv nekog dana, svi učenici, koji imaju karticu s tim nazivom, trebaju se okrenuti na stolcu prema nazad. Kada ih se sljedeći puta prozove, vraćaju se u prvobitno sjedenje na stolcima.  **3. ŠTO SMO NAUČILI?**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima; opisuje organiziranost zajednice u svome okružju te prepoznaje važnost pravila za njezino djelovanje; navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja.  **Opis aktivnosti**: Učiteljica/učitelj dijeli učenike u skupine i upućuje u rješavanje zadataka. Kada završe zadatke, provjerava rješenja. Potiče učenike da usporede Emine i Mirine obveze tijekom tjedna (nedjelja - slobodan dan, neke dane Ena kupuje po dvije namirnice, a Miro ima po dvije obveze).  1. Ena svaki dan ide u kupovinu u obližnju trgovinu. Promotri njezin raspored, a zatim riješi zadatke.   |  |  | | --- | --- | | DANI | TREBA KUPITI | | ponedjeljak | mlijeko i kruh | | utorak | grašak | | srijeda | krumpir | | četvrtak | riža i rajčica | | petak | kruh i jogurt | | subota | tijesto i kupus | | nedjelja |  |   Dan iza utorka Ena treba kupiti krumpir. T – N  Ena ide sedam puta u trgovinu. T - N  Rižu i rajčicu kupuje dan prije subote. T - N  Kruh kupuje ponedjeljkom i subotom. T – N  Jogurt nabavlja peti dan u tjednu. T – N  2. Miro svaki dan ima neku obavezu. Promotri njegov raspored, a zatim riješi zadatke.   |  |  | | --- | --- | | DANI | OBAVEZE | | ponedjeljak | engleski jezik | | utorak | trening tenisa | | srijeda | dramska radionica | | četvrtak | trening tenisa | | petak | engleski jezik i sviranje | | subota | natjecanje | | nedjelja |  |   Miro uči engleski jezik tri puta tjedno. T – N  Dan nakon petka je dan za natjecanje. T – N  Sviranje vježba dan između srijede i petka. T – N  Tenis trenira utorkom i petkom. T – N  Četvrti dan u tjednu ima dramsku radionicu. T – N  Sadržaj je dostupan u udžbeniku, stranica 108, zadatak 11. | Mogu se provesti aktivnosti s preostalim objektima iz nastavne jedinice [Dani u tjednu](https://hr.izzi.digital/DOS/104/1587.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |