**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | PROLJEĆE DOLAZI | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  - razlikuje svojstva tvari koja istražuje svojim osjetilima  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1 .2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - sudjeluje u obilježavanju događaja, blagdana, praznika | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. OSJETI PROLJEĆA**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; prepoznaje smjenu godišnjih doba i svoje navike prilagođava određenomu godišnjem dobu; razlikuje svojstva tvari koja istražuje svojim osjetilima.  **Opis aktivnosti:** Učiteljica/učitelj daje učenicima uputu: Poslušaj pjesmu i razmisli koji problem ima glavni lik ove pjesme. Zatim reproducira pjesmu *Nije lako bubamarcu*. Nakon slušanja (i pjevanja) učenici odgovaraju na pitanje o problemu glavnoga lika pjesme (bubamarac teško raspoznaje bubamare jer su slične bojom, oblikom). Učiteljica/učitelj usmjerava razgovor na temu proljeća povezujući pojavu bubamara uz to godišnje doba. Upućuje učenike na 24. stranicu u udžbeniku. Učenici čitaju tekst uz fotografije, a to je ujedno zadatak: izaći izvan školske zgrade i promotriti što se promijenilo. Učenici izlaze iz učionice te izbliza gledaju tlo, stabla, travnjak, slušaju zvukove, mirišu zrak, travnjak/cvijeće, rukama pipaju tlo (osjet hladnoće/topline). Po povratku u učionicu učenici opisuju što su uočili.  Učenici čitaju pitanje na dnu 24. stranice te na osnovu iskustva i ponuđene ilustracije objašnjavaju svoj izbor odjeće i obuće i uspoređuju je sa zimskom odjećom i obućom.  **2. BILJKE, ŽIVOTINJE I VRIJEME U PROLJEĆE**  **Ishod aktivnosti:** povezuje izmjenu dana i noći i godišnjih doba s promjenama u životu biljaka, životinja i ljudi; promatra i predviđa promjene u prirodi u neposrednome okolišu; prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti:** Učenici otvaraju udžbenik na 25. stranicu te na osnovu iskustva i promatranja fotografija pričaju i opisuju koje su se biljke i životinje pojavile u proljeće. Učiteljica/učitelj ih dodatno potiče pokazivanjem pripremljenih fotografija. Prilikom prepoznavanja imena životinja potiče učenike da imenuju mužjaka, ženku i mladunčad u primjerima u kojima je to moguće (npr. srndać, srna, lane; konj, kobila, ždrijebe…). Učiteljica/učitelj pitanjima usmjerava razgovor: Zašto su se biljke i životinje pojavile/probudile? Zašto se ptice vraćaju iz toplijih krajeva? Zajednički zaključuju da su dani sve topliji, s više sunca i sve dulji te da je toplina probudila biljni i životinjski svijet. Pitanjima potiče učenike da opišu vremenske prilike koje su uočili: Što se budi i kako mi to primjećujemo? (npr. stabla pupaju, niču proljetnice, trava se obnavlja i zeleni, kukci pužu po tlu i stablima, ptice pjevaju..)  **REKREATIVNA PAUZA**: U formaciji kruga učiteljica/učitelj s učenicima razbraja brojalicu *Bubamara*. Tko ispadne, odabere udaraljke i prati razbrajanje sviranjem.  Ide, ide bubamara  Ne zna, ne zna gdje bi stala.  Sletjela je na tvoj dlan  Hajde, bubamaro, van!  **3. USKRS**  **Ishod aktivnosti:** sudjeluje u obilježavanju događaja, blagdana, praznika.  **Opis aktivnosti**: Čitanje pitanja u udžbeniku na stranici 25 i odgovaranje na njih. Učiteljica/učitelj razgovara s učenicima koje su blagdane obilježili ujesen i zimi te ih pita koji blagdan se obilježava u proljeće. Potiče učenike da opišu Uskrs u obitelji (bojanje pisanica, uskrsni doručak, način čestitanja…). Razgovaraju o Velikom tjednu i značenju Uskrsa.  **4. ŠTO SMO SAZNALI**  **Ishod aktivnosti:** prepoznaje smjenu godišnjih doba i svoje navike prilagođava određenomu godišnjem dobu;povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti:** Učiteljica/učitelj upućuje učenike na rješavanje 1., 2., 5. i 6. zadatka na 26. i 27. stranici.  IZLAZNA KARTICA: Udžbenik str. 26, zadatci 3 i 4. | [Jedinica Proljeće](https://hr.izzi.digital/DOS/104/1580.html#block-1583)  [Objekt Proljeće (film)](https://hr.izzi.digital/DOS/104/1583.html#block-122957)  Jedinica Proljeće  [Objekt Mladunci](https://hr.izzi.digital/DOS/104/1583.html#block-38845)  [Jedinica Proljeće i običaji proljeća](https://hr.izzi.digital/DOS/104/1591.html)  [Objekt Blagdani](https://hr.izzi.digital/DOS/104/1591.html#block-39351)  Jedinica Proljeće  [Objekt Od zime do proljeća](https://hr.izzi.digital/DOS/104/1583.html#block-123023) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A.1. 2 - Opisuje raznolikost u prirodi i razlike među ljudima. |