**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **NIKOLINJE I KASNA JESEN (ZIMA PRED VRATIMA)** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. KOCKA PRIČALICA – PONAVLJAMO JESEN**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; promatra i predviđa promjene u prirodi u neposrednome okolišu.  **Opis aktivnosti:** Učiteljica/učitelj za ovu aktivnost priprema kocku na čijim su plohama različite jesenske slike (npr. sunce prekriveno oblakom iz kojeg kiši; stabla koja se svijaju pod naletom vjetra, lišće koje mijenja boju i opada…). Sličice su poticaj za razgovor o jeseni (vrijeme, duljina dana i noći, biljke, životinje koje spavaju zimski san, ptice selice i odijevanje ljudi). Zadatak: izabrani učenik baca kocku i u nekoliko rečenica opisuje sliku koju je dobio. U igri može sudjelovati šest učenika (ili šest parova učenika ili šest skupina učenika).  Prilog: šablona za izradu kocke.  C:\Users\zagor_000\Documents\4.a 2018_19\HJ\model.jpg  **2. JESEN ODLAZI, ZIMA DOLAZI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi.  **Opis aktivnosti:** Učiteljica/učitelj upućuje učenike na promatranje fotografije u udžbeniku, stranica 72 i 73, opisivanje prikazanih prilika kasne jeseni te uspoređivanje s ranom jeseni i stvarnim vremenskim prilikama toga dana. U vođenom razgovoru učenici povezuju vremenske prilike s promjenama kod biljaka (uvelo cvijeće, otpalo lišće, ništa ne raste, sve miruje – zašto) i životinja (neke spavaju zimski san, neke ne jer dobivaju gusto krzno; neke ptice odlaze u toplije krajeve – selice, neke dobivaju gusto perje i ostaju – stanarice). Nakon razgovora čitaju tekst iznad fotografija. Potom učiteljica/učitelj usmjerava pažnju učenika na fotografije na 73. stranici te ih potiče na opisivanje i uspoređivanje odjeće i obuće u ranu i kasnu jesen. Učenici, zatim, odgovaraju na pitanje ispod fotografije i objašnjavaju zašto se sada tako odijevamo i obuvamo te čitaju tekst iznad fotografija.  **3. ZIMSKE RADOSTI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; promatra i predviđa promjene u prirodi u neposrednome okolišu; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti ; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; sudjeluje u obilježavanju događaja, blagdana, praznika.  **Opis aktivnosti:** Razgovor prema pitanjima ispod fotografija str. 72 i 73 (Sveti Nikola, aktivnosti zimi).  Učiteljica/učitelj učenicima objašnjava igru koju će igrati: učiteljica/učitelj izgovara ime neke životinje, a učenici čučnu ako je ta životinja zimski spavač, ustanu ako nije spavač, mašu rukama ako je ptica selica ili oblikuju rukama „krov” iznad glave ako je stanarica.  **4. RAD S LENTOM**  **Ishod aktivnosti:** prepoznaje smjenu godišnjih doba i svoje navike prilagođava određenomu godišnjem dobu;opisuje utjecaj izmjene dana i noći i godišnjih doba na promjene u životu biljaka, životinja i ljudi.  **Opis aktivnosti:** Učiteljica/učitelj upućuje učenike na promatranje ilustracije na dnu udžbenika s lijeve strane te pitanjima potiče komunikacijsku situaciju: Koje godišnje je prikazano na ilustraciji? Po čemu zaključuješ? Gdje se odvija prikazana situacija? Što radi obitelj? O čemu razmišlja dječak? Nakon opisivanja navedene ilustracije, učiteljica/učitelj upućuje učenike na lentu te postavlja pitanja: Kojem godišnjem dobu pripada prikazani odjevni predmet? Učenici imenuju odjevne predmete (npr. majicu kratkih rukava odijevamo ljeti...) te zaključuju da se odjeća i obuća prilagođava vremenskim prilikama i godišnjim dobima te objašnjavaju zašto.  Učenici crtaju u crtančice zimske odjevne predmete i zimsku obuću.  Dostupan je sadržaj za posljednju aktivnost na stranici 77, zadatci 6 i 7.  IZLAZNA KARTICA: Udžbenik stranica 76, zadatak 3 | [Jedinica Zima](https://hr.izzi.digital/DOS/104/1582.html)  Jedinica Zima  [Objekt Promjene](https://hr.izzi.digital/DOS/104/1582.html#block-33180)  Jedinica Zima  [Objekt Tko spava zimi?](https://hr.izzi.digital/DOS/104/1582.html#block-33142)  Jedinica Zima  [Objekt Kako nastaje vuna](https://hr.izzi.digital/DOS/104/1582.html#block-43214) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 -Razvija kulturni identitet zajedništvom i pripadnošću skupini. |