**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - PROSTORIJE** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - uspoređuje organizaciju doma i škole (članovi obitelji, radni prostor, prostorije...)  - prepoznaje važnost uređenja prostora u domu i školi te vodi brigu o redu u domu i školi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  - uočava promjenjivost prostornih odnosa mijenjajući položaje u prostoru | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DOM – PROSTORIJE I LJUDI**  **Ishod aktivnosti:** otkriva i demonstrira da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; uspoređuje organizaciju doma i škole (članovi obitelji, radni prostor, prostorije...);prepoznaje važnost uređenja prostora u domu; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj razgovara s učenicima o njihovim obiteljima (članovi, broj članova, braća/sestre, stariji/mlađi). Upućuje ih na prvu ilustraciju u udžbeniku, stranica 18. te pitanjima usmjerava razgovor: Što je prikazano na ilustraciji? Koje prostorije prepoznajete? Po čemu prepoznajete pojedinu prostoriju? Što se radi u tim prostorijama? Gdje se nalazi obitelj? Što rade članovi obitelji? Koje aktivnosti provodite zajedno s obitelji i u kojim prostorijama? Pomoću ilustracije učenici ponavljaju odnose: lijevo-desno, između, ispred-iza. Učiteljica/učitelj navodi učenike na zaključak da je dom mjesto gdje živimo (kuća ili stan).  **2. ŠKOLA – PROSTORIJE U ŠKOLI – razgled škole**  **Ishod aktivnosti:** otkriva i demonstrira da cjelinu čine dijelovi, da se različite cjeline mogu dijeliti na sitnije dijelove; dijelovi i cjeline imaju različita svojstva/obilježja; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; uočava promjenjivost prostornih odnosa mijenjajući položaje u prostoru.  **Opis aktivnosti:** Učiteljica/učitelj najavljuje učenicima šetnju kroz školu tijekom koje će upoznati prostorije u školi (hodnik, druge učionice, školska kuhinja, blagovaonica, školska knjižnica, dvorana za TZK s pripadajućim prostorijama, zbornica, ured ravnateljice/ravnatelja, pedagoginje/pedagoga..). Prije razgleda s učenicima se utvrđuju pravila ponašanja i kretanja školom. Tijekom obilaska škole učiteljica/učitelj učenike navodi na zaključke o svrsi prostorija i zaposlenika.  **3. PROSTORIJE U ŠKOLI i DOMU**  **Ishod aktivnosti:** uspoređuje organizaciju doma i škole (članovi obitelji, radni prostor, prostorije...); prepoznaje važnost uređenja prostora u domu i školi te vodi brigu o redu u domu i školi; uočava promjenjivost prostornih odnosa mijenjajući položaje u prostoru.  **Opis aktivnosti**: Nakon povratka u učionicu učiteljica/učitelj upućuje učenike na ilustraciju u udžbeniku, stranica 19. Razgovaraju o prostorijama koje su vidjeli te gdje se te prostorije nalaze na ilustraciji (vježbanje odnosa). Učiteljica/učitelj od učenika traži pretpostavku po čemu se škole razlikuju, upućuje ih na pitanje u udžbeniku o imenu škole.  Učiteljica/učitelj upućuje učenike na rad s Vennovim dijagramom. Ukazuje im na niz sličica te ih potiče na uočavanje prostorija koje prikazuju ponavljajući pritom s učenicima nazive prostorija, njihovu namjenu, odnose naprijed-nazad, lijevo-desno, ispred-iza, između. Učiteljica/učitelj potiče razmišljanje učenika pitanjima: Koje se prostorije nalaze u domu? Koje se prostorije nalaze u školi? Koje su prostorije zajedničke domu i školi? (Ukazuje da su te prostorije na slici na zatamnjenoj podlozi.)  **4. RASTEMO**  **Ishod aktivnosti:** reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima.  **Opis aktivnosti:** Učiteljica/učitelj upućuje učenike na promatranje niza sličica koje su složene u lentu vremena, a prikazuju igračke koje se mijenjaju s odrastanjem djeteta/učenika. Potiče učenike na predviđanje kako bi se taj niz mogao nastaviti (starija braća i njihove igračke).  IZLAZNA KARTICA (LISTIĆ ZA UČENIKE):  ZAOKRUŽI PROSTORIJE KOJE SU ZAJEDNIČKE ŠKOLI I DOMU.  ZBORNICA KUHINJA DVORANA UČIONICA HODNIK WC UREDI | [Jedinica Ja i moja obitelj](https://hr.izzi.digital/DOS/104/1592.html#block-1567)  [Objekt Tko što radi u obitelji](https://hr.izzi.digital/DOS/104/1567.html#block-125854)  [Jedinica Moja škola](https://hr.izzi.digital/DOS/104/1570.html)  [Objekt gdje što pripada](https://hr.izzi.digital/DOS/104/1570.html#block-126338)  [Jedinica Moja škola](https://hr.izzi.digital/DOS/104/1570.html)  [Objekt Prostorije u školi](https://hr.izzi.digital/DOS/104/1570.html#block-126180)  [Jedinica Moja škola](https://hr.izzi.digital/DOS/104/1570.html)  [Objekt Slušaj i spoji](https://hr.izzi.digital/DOS/104/1570.html#block-126304) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge, C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |