**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **BOŽIĆ I NOVA GODINA, ZIMA (STIŽU BLAGDANI I PRAZNICI)** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. BLAGDANI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; sudjeluje u obilježavanju događaja, blagdana, praznika.  **Opis aktivnosti:** Za ovu aktivnost učiteljica/učitelj treba unaprijed pripremiti nekoliko različito umotanih poklona (umotanu knjigu, umotanu kutiju u kojoj su olovke, kutiju s bombonima i kutijicu s nekom malom igračkom). Učenici opisuju izgled kutija (veličina, boja, težina), zatim protresu kutije i osluškuju zvukove te pokušavaju zaključiti što je u kutiji. Ako ne uspiju, učiteljica/učitelj trga mali dio omota (ili napravi rupu za provlačenje ruke kako bi opipom mogli zaključiti što je unutra). Ova je aktivnost uvod u razgovor o poklonima: Što možemo pokloniti nekome? Koja je vrijednost poklona? (Kada se daje od srca, iskreno, nije bitan skup ili velik poklon.) U kojim prigodama dajemo/dobivamo poklone?  Učiteljica/učitelj upućuje učenike na promatranje fotografija u udžbeniku, stranice 80 i 81, te ih potiče na razgovor o tome kako se pripremaju za blagdane te kako provode Badnjak, Božić i Novu godinu (običaji – hrana, darivanje, odlazak u crkvu, čestitanje). Zaključuju da je najljepši dar obitelj na okupu koja zajednički provodi vrijeme (kićenje božićnoga drvca, priprema blagdanskoga stola, pečenje kolača i sl.).  **2. PRAZNICI**  **Ishod aktivnosti:** prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti:** Učiteljica/učitelj upućuje učenike na promatranje središnjeg dijela obiju stranica te usmjerava razgovor o praznicima: Kako ćemo provesti praznike? Gdje ćemo biti? S kim ćemo se družiti? Što ćemo raditi? (Opisivanje mogućih aktivnosti na otvorenom ili u zatvorenom prostoru.)  **3. JESEN ODLAZI, ZIMA DOLAZI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Čitanje teksta u udžbeniku na dnu 30. stranice.Učiteljica/učiteljpriprema sličice za usporedbu jeseni i zime (poluoblačno/snijeg, šal-kapa/tenisice…), a učenici opisuju i razvrstavaju pojmove u JESEN I ZIMU. Nakon provedene aktivnosti slijedi čitanje teksta na dnu udžbenika, str. 81, i odgovori na pitanja (iskustvo učenika).  Učiteljica/učitelj usmjerava razgovor na duljinu dana i noći koje, zajedno s učenicima, uspoređuje s ranom jeseni (kada su krenuli u 1. razred) te zaključuju da su dani najkraći, a noći najdulje tijekom zime - lenta.  **4. OSJETI ZIME**  **Ishod aktivnosti:** sudjeluje u obilježavanju događaja, blagdana, praznika.  **Opis aktivnosti:** Učiteljica/učitelj govori učenicima da podignu rukave, opipaju ruku i opišu kakav je osjet topline (topla) i kakva je površina kože (glatka). Zatim nakratko izlaze van škole. Učenici ponovno podižu rukav i nakon cca 1 min opipaju ruku. Opisuju osjet topline i površinu kože (hladna, naježena). Po povratku u učionicu učenici upisuju rezultate usporedbe na listić. Izvode zaključak da je razlog uočenim promjenama promjena temperature. Crtaju kako se od hladnoće ljudi štite, a kako životinje.  Sadržaj je dostupan na stranici 82, zadaci 1. - 3. | [Jedinica Blagdani i običaji zime](https://hr.izzi.digital/DOS/104/1590.html)  [Objekt Radujemo se blagdanima](https://hr.izzi.digital/DOS/104/1590.html#block-38468)  [Jedinica To sam ja](https://hr.izzi.digital/DOS/104/325.html#block-333)  [Objekt Volim…](https://hr.izzi.digital/DOS/104/333.html#block-3573)  [Jedinica Zima](https://hr.izzi.digital/DOS/104/1582.html)  [Objekt Istraži – Ledeno kraljevstvo](https://hr.izzi.digital/DOS/104/1665.html) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |