**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - DJELATNICI** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - uspoređuje organizaciju doma i škole (članovi obitelji, radni prostor, prostorije...)  - uspoređuje pravila u domu i školi  - opisuje svoje dužnosti u zajednicama kojima pripada  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima**  **u životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  -obavlja dužnosti i pomaže u obitelji te preuzima odgovornost  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ZADUŽENJA U ŠKOLI**  **Ishod aktivnosti:** dijelovi i cjeline imaju različita svojstva/obilježja; opisuje organiziranost zajednice u svome okružju te prepoznaje važnost pravila za njezino djelovanje.  **Opis aktivnosti:** Učiteljica/učitelj reproducira zvuk razbijene čaše i razgovara s učenicima što se može dogoditi u školi i tko im može pomoći. Upućuje učenike na uvodnu fotografiju u udžbeniku, str. 24 (usporedba razbijene čaše s fotografijom – tko će nam pomoći).  Učiteljica/učitelj upućuje učenike na promatranje niza fotografija koje su motivacija za razgovor s učenicima (prepoznavanje...). Nakon uvodnoga razgovora učiteljica/učitelj čita pitanja ispod fotografija, a učenici odgovaraju.  **2. ZADUŽENJA U DOMU**  **Ishod aktivnosti:** dijelovi i cjeline imaju različita svojstva/obilježja; opisuje organiziranost zajednice u svome okruženju te prepoznaje važnost pravila za njezino djelovanje; uspoređuje organizaciju doma i škole (članovi obitelji, radni prostor, prostorije...); uspoređuje pravila u domu i školi; opisuje svoje dužnosti u zajednicama kojima pripada; obavlja dužnosti i pomaže u obitelji te preuzima odgovornost.  **Opis aktivnosti:** Učiteljica/učitelj upućuje učenike na promatranje fotografija u udžbeniku, str. 25, te potiče razgovor (koga i što prikazuju, imenovanje prostorija i zaduženja, povezivanje s učenikovim iskustvom; nabrajanje drugih primjera). Učiteljica/učitelj čita tekst i pitanja ispod slika, a učenici daju odgovore. Učenici opisuju svoja zaduženja u domu.  **REKREATIVNA PAUZA**: Učiteljica/učitelj učenicima objašnjava pravila igre: učenici u parovima sjede na podu leđima okrenuti jedan prema drugomu sa međusobno „zakvačenim“ rukama. Zadatak učenika je ustati bez razdvajanja ruku. Nakon aktivnosti učiteljica/učitelj usmjerava razgovor pitanjima: Zašto je bilo teško izvesti ovu aktivnost? U čemu ste se morali uskladiti? Ova aktivnost služi kao uvod u „klackalicu“.  **3. MOJA PRAVA I DUŽNOSTI**  **Ishod aktivnosti:** uspoređuje pravila u domu i školi; opisuje svoje dužnosti u zajednicama kojima pripada; primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:** Učiteljica/učitelj upućuje učenikena promatranje fotografije „klackalica prava i dužnosti“ u udžbeniku (objasniti razliku između prava i dužnosti). Ova se aktivnost može provesti pomoću starinske vage – učenici iznose primjere svojih prava i dužnosti, za svaki primjer stavljaju po jednu lopticu na odgovarajuću stranu vage i uočavaju važnost ravnoteže između prava i dužnosti. Primjeri prava i dužnosti dostupni su u aktivnostima u digitalnom okruženju: objekt videoanimacija Prava i dužnosti.  Učiteljica/učitelj upoznaje učenike s Kućnim redom škole.  **4. RASTEMO**  **Ishod aktivnosti:** reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **Opis aktivnosti:** Učiteljica/učitelj pokazuje učenicima niz sličica u udžbeniku koje su složene u lentu vremena, a prikazuju kako se s odrastanjem mijenjaju njihova prava i dužnosti. Zatim usmjerava razmišljanje učenika pitanjem: Što mislite kako bi se taj niz mogao nastaviti? (Upućuje ih na stariju braću i sestre i njihova prava i dužnosti.) | [Jedinica Moja škola](https://hr.izzi.digital/DOS/104/1570.html)  [Objekt Tko su djelatnici](https://hr.izzi.digital/DOS/104/1570.html#block-33240)  [Jedinica U mom domu](https://hr.izzi.digital/DOS/104/1569.html)  [Objekt Što se dogodilo](https://hr.izzi.digital/DOS/104/1569.html#block-36073)  [Jedinica Lijepe riječi lako je izreći](https://hr.izzi.digital/DOS/104/325.html#block-339)  [Objekt Čemu služe pravila…](https://hr.izzi.digital/DOS/104/339.html#block-9608)  [Objekt …a čemu prava?](https://hr.izzi.digital/DOS/104/339.html#block-9614)  Jedinica Lijepe riječi lako je izreći  [Objekt Odgovornost](https://hr.izzi.digital/DOS/104/339.html#block-9552) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge.  **ODR** - A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi.; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO** - A. 1. 1 - Ponaša se u skladu s dječjim pravima u svakodnevnome životu; B. 1. 1 - Promiče pravila demokratske zajednice. |