**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO; ENERGIJA | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - ODGOVORNO PONAŠANJE** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu** **te preuzima odgovornost za svoje postupke.**  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi  - obavlja dužnosti i pomaže u obitelji te preuzima odgovornost  - koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu  **PID OŠ D. 1. 1 Učenik objašnjava na temelju vlastitih iskustava važnost energije u svakodnevnome životu i opasnosti s kojima se može susresti pri korištenju te**  **navodi mjere opreza.**  - opisuje uređaje iz svakodnevnoga života i njihovu svrhu  - prepoznaje i opisuje opasnosti koje se mogu javiti pri uporabi uređaja  - razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. DIDAKTIČKA KOCKA**  **Ishod aktivnosti:** opisuje uređaje iz svakodnevnoga života i njihovu svrhu; prepoznaje i opisuje opasnosti koje se mogu javiti pri upotrebi uređaja; razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije; obavlja dužnosti i pomaže u obitelji te preuzima odgovornost  **Opis aktivnosti:** Ponavljanje kućanskih uređaja pomoću didaktičke kocke (u stranice staviti fotografije uređaja). Učenik opisuje uređaj koji je dobio bacanjem kocke (naziv, prostorija u kojoj se nalazi, smije li ga koristiti, zašto ne smije, kako može uštedjeti energiju).  **2. RAZLIKUJEM, ZOVEM, ŠTEDIM**  **Ishod aktivnosti:** primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu; prepoznaje i opisuje opasnosti koje se mogu javiti pri upotrebi uređaja; razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije.  **Opis aktivnosti:** Učiteljica/učitelj učenicima objašnjava zadatke u udžbeniku, str. 32 i 33. (5. zadatak se rješava usmeno – učenici glume telefonski poziv hitnoj službi, a u 6.zadatku učenici pričaju kada i kako štede energiju, zatim crtaju kako doprinose štednji energije.)  **REKREATIVNA PAUZA**: Igra *Pokvareni telefon* (primjer zadane rečenice: “Izbio je požar, zovi broj…” Kada završi krug, učenici trebaju dovršiti poruku.)  **3. ODGOVORNO SE PONAŠAM**  **Ishod aktivnosti:** opisuje uređaje iz svakodnevnog života i njihovu svrhu; prepoznaje i opisuje opasnosti koje se mogu javiti pri uporabi uređaja; razvija naviku isključivanja uređaja kad se ne koristi njime, primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.).  **Opis aktivnosti:** Rješavanje 7. – 9. zadatka u udžbeniku, str. 34 i 35.  Aktivnost razvrstavanja raznih predmeta prema vrsti materijala – učenici su podijeljeni u nekoliko skupina, svaka skupina dobiva po jednak broj predmeta koje trebaju smjestiti u za to predviđene kartonske kutije ili na podloge na kojima piše DRVO, STAKLO, METAL, TEKSTIL, PLASTIKA.  Nastavak rješavanja zadataka (10. i 11.) u udžbeniku. | Mogu se provesti aktivnosti s preostalim objektima iz nastavne jedinice [*U mom domu*](https://hr.izzi.digital/DOS/104/1569.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - C. 1. 1. B - Prepoznaje i izbjegava opasnosti kojima je izložen u kućanstvu i okolini.  **OSR** – C. 1. 1 - Prepoznaje potencijalno ugrožavajuće situacije i navodi što treba činiti u slučaju opasnosti. |