**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - DJELATNICI** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - uspoređuje organizaciju doma i škole (članovi obitelji, radni prostor, prostorije...)  - uspoređuje pravila u domu i školi  - opisuje svoje dužnosti u zajednicama kojima pripada  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima**  **u životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  -obavlja dužnosti i pomaže u obitelji te preuzima odgovornost  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ZADUŽENJA U ŠKOLI I DOMU**  **Ishod aktivnosti:** dijelovi i cjeline imaju različita svojstva/obilježja; opisuje organiziranost zajednice u svome okružju te prepoznaje važnost pravila za njezino djelovanje; uspoređuje organizaciju doma i škole (članovi obitelji, radni prostor, prostorije...); uspoređuje pravila u domu i školi; opisuje svoje dužnosti u zajednicama kojima pripada; obavlja dužnosti i pomaže u obitelji te preuzima odgovornost.  **Opis aktivnosti:** Učiteljica/učitelj potiče razgovor u kojem učenici iznose situacije u kojima su nekome pomogli. Zatim ih pita u kojim situacijama su oni trebali pomoć i kome su se obratili. Nakon uvodnoga razgovora učenici rješavaju 1. zadatak na 26. stranici u udžbeniku.  Učenici, vođeni učiteljicom/učiteljem, ponavljaju nazive djelatnika u školi i njihova zaduženja te čime se koriste u svom radu, potom rješavaju 2. zadatak.  Učiteljica/učitelj pantomimom pokazuje neke poslove koje radimo kod kuće, učenici ih imenuju (npr.: mete, pere prozore, glača rublje…). Pita učenike koje poslove oni obavljaju kod kuće (može učenicima dozvoliti da pokažu te aktivnosti pantomimom). Rješavanje 3. i 4.zadatka na 27.stranici.  **2. PRAVA I DUŽNOSTI, KUĆNI RED**  **Ishod aktivnosti**: uspoređuje pravila u domu i školi; opisuje svoje dužnosti u zajednicama kojima pripada; primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi; prepoznaje važnost uređenja prostora u domu i školi te vodi brigu o redu u domu i školi; brine se za očuvanje osobnoga zdravlja i okruženja u kojemu živi i boravi.  **Opis aktivnosti:** Učiteljica/učitelj usmjerava učenike na promišljanje o načinu korištenja prostorija, o stvarima i namještaju u njima, te uočavanje što je pravilno i zašto je važno pravilno ih koristiti (npr. prekidači za svjetlo, vrata, WC, korištenje koševa za otpatke i spremnika za papir, plastiku, baterije – ako ih imaju u školi). Navodi učenike na zaključak da se prostorijama pravilno koristimo zbog sigurnosti, a održavamo ih urednima i čistima zbog zdravlja i ugodnijeg boravka u njima. Učiteljica/učitelj pita učenike tko čisti i održava prostorije nakon našeg boravka u njima i ukazuje na činjenicu da je svaki posao jednako važan i vrijedan. Nakon usmjerenog razgovora učenici rješavaju 6. i 7. zadatak na 28.stranici.  **REKREATIVNA PAUZA**: Oponašanje pokreta pri određenim poslovima (npr. peremo prozore, metemo pod, zatvaramo vrata, bacamo smeće u koš, brišemo stol…).  Učiteljica/učitelj s učenicima ponavlja pozdrave i četiri „čarobne“ riječi (molim, hvala, izvoli i oprosti) te daje uputu za rješavanje 8. zadatka.  Učiteljica/učitelj pita učenike kako nazivamo skup pravila o ponašanju u stambenoj zgradi ili u školi ili nekoj ustanovi (Kućni red). Traži da navedu primjere poštivanja Kućnoga reda škole te upućuje na rješavanje 9. zadatka na 29. stranici.  **3. ZAVRŠNA AKTIVNOST**  **Ishod aktivnosti:** primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi.  **Opis aktivnosti:** Učiteljica/učitelj zadaje učenicima da pospreme svoje mjesto, poslože knjige i pribor, počiste ispod klupe, bace veće papire s poda u koš, poravnaju klupe, pravilno sjednu i umire se. Zadatak se obavlja u tišini, bez guranja i preguravanja. Po završetku razgovara s učenicima kako su se osjećali dok su obavljali zadatak - zaključuju da je zadatak lagan ako se podijeli na više učenika, obavi u tišini i bez žurbe. Nakon završene aktivnosti učiteljica/učitelj upućuje učenike na rješavanje 10. i 11. zadatka na 29. stranici. | Mogu se provesti aktivnosti s preostalim objektima iz nastavnih jedinica [*Moja škola*](https://hr.izzi.digital/DOS/104/1592.html#block-1570)*,* [*U mom domu*](https://hr.izzi.digital/DOS/104/1592.html#block-1569)*,* [*Ja i moja obitelj.*](https://hr.izzi.digital/DOS/104/1592.html#block-1567) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; A. 1. 3 - Opisuje načine održavanja i primjenu osobne higijene i higijene okoline.  **ODR** - A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi.; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO** - A. 1. 1 - Ponaša se u skladu s dječjim pravima u svakodnevnome životu; B. 1. 1 - Promiče pravila demokratske zajednice. |