**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **U PROMETU** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  -opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u**  **životu.**  - reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. PJEŠACI I VOZAČI U PROMETU**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje, prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj govori zagonetku:  *Od kuće do škole ide,*  *ljudi je i đaci vide.*  *Nekad čista,*  *nekad prašna,*  *nekad mokra,*  *nekad strašna.*  *Po njoj svako dijete hodi,*  *jer u školu ona vodi.*  *(Lidvina Luketa)*  Rješenje zagonetke: ULICA.  Učiteljica/učitelj upućuje učenike na promatranje prometne situacije na 48. stranici u udžbeniku. Učenici uočavaju sudionike u prometu (vozači i pješaci), uspoređuju uloge pojedinih sudionika (…). Učiteljica/učitelj usmjerava pažnju učenika prema biciklističkoj stazi te potiče razgovor o načinu korištenja te staze te o tome na koji način biciklist pravilno i sigurno prelazi cestu (obavezan silazak s bicikla i guranje bicikla preko ceste). Zajednički imenuju dijelove prometne ulice (…) te utvrđuju kome su namijenjeni i kako se pravilno kreće njima (desnom stranom).  **2. PROMETNA PRAVILA**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila, istražuje vlastiti položaj, položaj druge osobe i položaj predmeta u prostornim odnosima u učionici i izvan; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj usmjerava pažnju učenika na promatranje i prepoznavanje prometnih pravila i znakova na ilustraciji (udžbenik, str. 48) te njihovo povezivanje s vlastitim iskustvom. Potom učenike upućuje na promatranje ilustracije na 49. stranici i potiče komunikacijsku situaciju: Opišite pravilno ponašanje biciklista u prometu i njegovu obaveznu opremu (zaštitna kaciga). Kako se trebamo kretati prometnicom kad smo sami, a kako kad smo u skupini? Zajednički izvode zaključak: oprez u prometu čuva život svim sudionicima; sigurnost u prometu ovisi o svim sudionicima.  **REKREATIVNA PAUZA**: Učiteljica/učitelj objašnjava igru *Auti u garaže* – učenici su podijeljeni u parove, svaki par oponaša kretanje vozila hodajući učionicom. Na znak „Auti u garaže” jedan učenik iz para postaje garaža (dubokim pretklonom u upor prednji na tlu), a drugi učenik iz tog para se zavlači ispod njega. U sljedećem pokušaju zamjenjuju uloge.  **3. PROMETNI ZNAKOVI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti**: Učenike podijelimo u četiri skupine. Dvije skupine imaju isti zadatak: proučiti prometni znak u udžbeniku na stranici 49, opisati njegovo značenje i usporediti ga s prometnim znakom koji su upoznali na prethodnom satu (udžbenik, str. 44). Druge dvije skupine imaju zadatak proučiti oba semafora na stranici 49, uočiti sličnosti i razlike i opisati kome su namijenjeni. Po završetku po jedan učenik iz skupine izvještava ostatak razreda o uočenim sličnostima i razlikama te značenju/namjeni.  Globalno čitanje STANI – POGLEDAJ – SLUŠAJ – KRENI.  **4. SIGURNO U PROMETU - LENTA**  **Ishod aktivnosti:** prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima.  **Opis aktivnosti:** Učiteljica/učitelj usmjerava pažnju učenika na lentu na dnu stranice te na uočavanje dvaju dijelova lente – lijevo DAN, desno NOĆ. Učenici uočavaju reflektirajuće oznake na odjeći i torbama te razgovaraju o svrsi tih oznaka i o važnosti dobre uočljivosti pješaka u prometu i danju i noću. Uspoređujući desnu i lijevu stranu lente, učenici zaključuju kako i čime pridonosimo sigurnosti u prometu danju, a kako i čime noću.  IZLAZNA KARTICA: Udžbenik, stranica 51., zadatci 4. i 5.  Uz ovu nastavnu jedinicu dostupan je sadržaj na stranici 50. | Mogu se provesti aktivnosti s preostalim objektima iz nastavne jedinice [*Ja u prometu*](https://hr.izzi.digital/DOS/104/1609.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |