**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **U DOMU I ŠKOLI - PROSTORIJE** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - uspoređuje organizaciju doma i škole (članovi obitelji, radni prostor, prostorije...)  - prepoznaje važnost uređenja prostora u domu i školi te vodi brigu o redu u domu i školi  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  - uočava promjenjivost prostornih odnosa mijenjajući položaje u prostoru  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  - ponaša se odgovorno u domu, školi, javnim mjestima, prometu, prema svome zdravlju i okolišu | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. PRAVILNO - NEPRAVILNO**  **Ishod aktivnosti**: ponaša se odgovorno u domu, školi, javnim mjestima, prometu, prema svome zdravlju i okolišu; dijelovi i cjeline imaju različita svojstva/obilježja; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učitelj pitanjima usmjerava komunikacijsku situaciju: Gdje se sada nalazite? Što radite u školi? (Kroz razgovor navodi učenike na uočavanje položaja u kojima izvode različite aktivnosti: stoje, sjede, čuče, kleče…). Što osjećate kada dulje vrijeme stojite ili sjedite? (Ukazuje na potrebu pravilnoga sjedenja – tijelo se manje opterećuje, ne bole nas leđa, preveniramo iskrivljenja kralješnice koja se teško mogu ispraviti). Učiteljica/učitelj upućuje učenike na rješavanje 6., 7. i 8. zadatka na 22. stranici. Pri rješavanju zadataka učenici, uz pomoć učitelja/učiteljice, ponavljaju i primjenjuju stečena znanja o putu od kuće do škole te prostorijama u školi i domu.  REKREATIVNA PAUZA: Učenici uz pomoć učiteljice/učitelja postavljaju stolce u dva reda okrenute naslonom jedne prema drugima, dva su stolca manje od broja učenika. Učenici se kreću u koloni oko stolaca dok svira glazba. Kada glazba prestane svirati, trebaju zauzeti mjesto na slobodnom stolcu (sjesti pravilno, bez guranja). Dvoje učenika, koji nisu uspjeli sjesti, izlaze iz igre, stoje sa strane i nastavljaju igru tako da plješću uz glazbu, a dva se stolca miču iz redova. Igra se ponavlja dok ne ostane zadnji par ili jedan učenik.  **2. PROSTORIJE U ŠKOLI**  **Ishod aktivnosti:** uspoređuje organizaciju doma i škole (članovi obitelji, radni prostor, prostorije...); prepoznaje važnost uređenja prostora u domu i školi te vodi brigu o redu u domu i školi; istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; uočava promjenjivost prostornih odnosa mijenjajući položaje u prostoru.  **Opis aktivnosti:** Učiteljica/učitelj opisuje prostoriju, a učenici otkrivaju naziv te prostorije (npr. To je prostor po kojem se kreće puno učenika u isto vrijeme, vrlo je bučno, ali kada su učenici na nastavi, to je osamljen i tih prostor. HODNIK), zatim uspoređuju prostoriju s domom (namještaj u školskom hodniku i u domu, namjena, tko brine o čistoći, kako mi pridonosimo čistoći te prostorije). Nakon polazne aktivnosti učiteljica/učitelj upućuje učenike na rješavanje 8. zadatka na 23. stranici.  **3. IGRA ASOCIJACIJE**  **Ishod aktivnosti:** dijelovi i cjeline imaju različita svojstva/obilježja.  **Opis aktivnosti:** Učiteljica/učitelj pokazuje učenicima niz fotografija koje čine asocijaciju na neku prostoriju (npr.: kupaonica - sapun, četkica i pasta za zube, tuš-kada, ručnik; kuhinja – štednjak, hladnjak, tanjuri, stol…). Nakon ove aktivnosti upućuje na rješavanje 9. zadatka (kada učenici otkriju rješenje, mogu nacrtati još dva primjera u prazne kvadrate (npr.: ormar, nogometni gol, koš za smeće i sl.). | Mogu se provesti aktivnosti s preostalim objektima iz nastavne jedinice [*Moja škola.*](https://hr.izzi.digital/DOS/104/1570.html) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge.  **ODR** - A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi.  **GOO** - B. 1. 1 - Promiče pravila demokratske zajednice; C. 1. 4 - Promiče razvoj razredne zajednice i demokratizaciju škole.  **POD** - B.1.2. Planira i upravlja aktivnostima. |