**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | JUČER, DANAS, SUTRA (SNALAZIM SE U VREMENU) | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. JUČER, DANAS, SUTRA**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; opisuje organiziranost zajednice u svome okružju te prepoznaje važnost pravila za njezino djelovanje; određuje odnos jučer-danas-sutra na primjerima iz svakodnevnoga života i opisuje njihovu promjenjivost.  **Opis aktivnosti:** Učiteljica/učitelj postavlja problemski zadatak: *Maja je jučer bila na gimnastici. Danas ide s roditeljima u kazalište, a prekosutra ima natjecanje. U subotu, dan prije natjecanja, ide kod djeda i bake. Koji dan je Maja bila na gimnastici?* Zadatak se rješava zornim prikazom na ploči pri čemu se koriste kartice s nazivima dana u tjednu i aplikacijama (gimnastika, kazalište, djed i baka… rješenje je četvrtak).  **2. PREKJUČER I PREKOSUTRA**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; određuje odnos jučer-danas-sutra na primjerima iz svakodnevnoga života i opisuje njihovu promjenjivost; prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta).  **Opis aktivnosti:** Učiteljica/učitelj dijeli učenike u grupe po petero. Dva učenika smješta ispred i dva iza onoga tko predstavlja neki dan u tjednu, te pita koje vrijeme oni predstavljaju – prekjučer, jučer i sutra, prekosutra. Učenici trebaju imenovati koji dan predstavljaju s obzirom na svoj položaj.  Sadržaj je dostupan u udžbeniku, stranica 114, zadatci 7, 8 i 9.  **3. PLANIRAMO VRIJEME I AKTIVNOSTI**  **Ishod aktivnosti:** prikazuje vremenski slijed događaja u odnosu na doba dana (vremenska crta); određuje odnos jučer-danas-sutra na primjerima iz svakodnevnoga života i opisuje njihovu promjenjivost; opisuje organiziranost zajednice u svome okružju te prepoznaje važnost pravila za njezino djelovanje; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj upućuje učenike na proučavanje svoga rasporeda sati te razgovaraju što su trebali pripremiti za školu jučer, prekjučer, što za danas, a što će pripremiti za sutra ili prekosutra. Upućuje ih da napišu na listić što trebaju pripremiti za školu:   |  |  | | --- | --- | | danas |  | | sutra |  | | prekosutra |  |   Sadržaj je dostupan u udžbeniku, stranica 115, zadatci 10 i 11. | Mogu se provesti aktivnosti s preostalim objektima iz nastavne jedinice [Jučer, danas, sutra.](https://hr.izzi.digital/DOS/104/1588.html) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |