**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | U PROMETU PRAVI JE JUNAK PAMETAN I OPREZAN PJEŠAK | | |
| **NASTAVNI SADRŽAJ:** | **PROMET** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  -snalazi se u neposrednome okružju doma i škole uz poštivanje i primjenu prometnih pravila  - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. JUNACI U PROMETU**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti:** Učenici slušaju pjesmu *Semafor*. Nakon slušanja pjesme učiteljica/učitelj postavlja pitanje: Čemu služi semafor? Potom upućuje učenike na čitanja uvodnih stihova u udžbeniku, stranica 44, kojima se najavljuje o čemu će razgovarati. Razgovor se započinje s onim što je učenicima poznato i što prepoznaju na ilustraciji - učenici povezuju prikazanu prometnu situaciju sa svojim iskustvom (uočiti da su djeca učenici – imaju torbe; dijete je u automobilu na zadnjem sjedištu; semafor za vozače i pješake; obilježen pješački prijelaz; zaštitni stupići uz pločnik). Učiteljica/učitelj ponovno upućuje učenike na uvodne stihove te ih potiče da objasne tko je junak u prometu i zašto.  **2. PRAVILNO - NEPRAVILNO**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila; istražuje vlastiti položaj, položaj druge osobe i položaj predmeta u prostornim odnosima u učionici i izvan; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  **Opis aktivnosti:** Učiteljica/učiteljupućuje učenike na promatranje ulice s prozora učionice (ili izlazak iz učionice ispred škole). Učenici uočavaju sudionike prometa i njihova ponašanja, prometne znakove i njihova značenja. Nakon promatranja stvarne prometne situacije učiteljica/učitelj u komunikacijskoj situaciji navodi učenike na zaključivanje što je pravilno, a što ne.  Učiteljica/učitelj upućuje učenike na otvaranje udžbenika na 45. stranici. Učenici prepoznaju situacije (hodanje među parkiranim automobilima, igra na cesti, čekanje školskog autobusa, hodanje prugom, policajac prometnik) te ih povezuju s vlastitim iskustvom. Uočavaju pravilno te izdvajaju nepravilno ponašanje u prometu. Na koncu zajednički izvode zaključak o sigurnosti u prometu koja ovisi o svim sudionicima te važnosti opreza, koji čuva živote svih sudionika.  **REKREATIVNA PAUZA**: Učiteljica/učitelj objašnjava igru *Semafor*: U ruci imam tri kruga u tri boje (pokazuje, a učenici određuju boje: crvena, narančasta i zelena). Kada pokažem crveno svjetlo, čučnemo, na narančasto ustanemo, a na zeleno visoko podižemo noge – koljena na mjestu.  **3. PUT OD KUĆE DO ŠKOLE**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; opisuje organiziranost zajednice u svome okružju te prepoznaje važnost pravila za njezino djelovanje; prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti**: Učiteljica/učitelj razgovara s učenicima o ilustraciji u udžbeniku na donjem dijelu obiju stranica. Učenici prepoznaju značenja prometnog znaka *Djeca na cesti* i lokacije takvog znaka (u blizini škola, dječjih vrtića, igrališta, parkova itd.) te kome je znak namijenjen (prvenstveno vozačima – upozorava na moguću opasnost).  Učenici, uz pomoć učiteljice/učitelja, čitaju pitanja na donjem dijelu udžbenika. Nekoliko učenika samostalno opisuje svoj put do škole, a ostali učenici slušaju. Ukoliko uoče nepravilnost u opisanom ponašanju u prometu, trebaju zatresti zvečkama, a za svako pravilno opisano ponašanje zaplješću.  IZLAZNA KARTICA: Udžbenik stranica 47, zadatak 3.  Uz ovu se nastavnu jedinicu mogu rješavati zadatci na 46. stranici. | [Jedinica Ja u prometu](https://hr.izzi.digital/DOS/104/1608.html#block-1609)  [Objekt Stroj s tri oka](https://hr.izzi.digital/DOS/104/1609.html#block-36410)  Jedinica Ja u prometu  [Objekt U prometu](https://hr.izzi.digital/DOS/104/1609.html#block-122345)  Jedinica Ja u prometu  [Objekt Na putu do škole](https://hr.izzi.digital/DOS/104/1609.html#block-122349) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu. |