**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO; ISTRAŽIVAČKI PRISTUP | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **DOM I ŠKOLA - ISTRAŽIVAČKA AKTIVNOST** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - dijelovi i cjeline imaju različita svojstva/obilježja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - uspoređuje organizaciju doma i škole (članovi obitelji, radni prostor, prostorije...)  - prepoznaje važnost uređenja prostora u domu i školi te vodi brigu o redu u domu i školi  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad  - uočava promjenjivost prostornih odnosa mijenjajući položaje u prostoru  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  - primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi  - uvažava različitosti u svome okružju  **PID OŠ A. B. C. D. 1. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  - opaža i opisuje svijet oko sebe služeći se svojim osjetilima i mjerenjima  - objašnjava uočeno, iskustveno doživljeno ili istraženo  - raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  - donosi jednostavne zaključke | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. UPUTE ZA IZRADU *Kuće osjećaja***  **Ishod aktivnosti:** dijelovi i cjeline imaju različita svojstva/obilježja; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; uočava promjenjivost prostornih odnosa mijenjajući položaje u prostoru.  **Opis aktivnosti:** Za ovu istraživačku aktivnost potrebno je unaprijed pripremiti kartonske kutije, izrezane fotografije namještaja i uređaja za prostorije u domu te oblutke.  Učiteljica/učitelj razgovara s učenicima kako se danas osjećaju. Traži od njih da izrazom lica pokažu sreću, tugu, uzbuđenje, ljutnju, ljubav, usamljenost, strah. Razvrstavaju osjećaje u ugodne/poželjne i neugodne/nepoželjne. Najavljuje izradu *Kuće osjećaja* – učenike dijeli u skupine (broj skupina ovisi o broju osjećaja). Upućuje na zadatak u udžbeniku stranica 15: Izradit ćemo prostorije u kojima će stanovati osjećaji. Sljedećih dana učenici će odabirati prostorije ovisno o tome kako se osjećaju. Istražit će koji su osjećaji u razredu najčešći, a koji najrjeđi (učiteljica/učitelj određuje vremensko razdoblje u kojem će bilježiti broj učenika u određenim prostorijama). Svaka skupina dobiva jednu kartonsku kutiju i ime prostorije (kuhinja, blagovaonica, hodnik, spavaća soba, dječja soba, dnevni boravak, kupaonica – broj prostorija ovisi o broju skupina) koju trebaju urediti pomoću fotografija iz časopisa. Upućuje učenike na pravila rada u skupinama. Učiteljica/učitelj kratko demonstrira uređenje jedne školske prostorije (npr. učionice - lijepi izrezane fotografije učeničkih klupa, školske ploče i panoa) i ponavlja s učenicima odnose gore-dolje itd. Po završetku učenici zaključuju da prostorija pripada školi.  **2. IZRADA *Kuće osjećaja***  **Ishod aktivnosti:** dijelovi i cjeline imaju različita svojstva/obilježja; uspoređuje organizaciju doma i škole (članovi obitelji, radni prostor, prostorije...); prepoznaje važnost uređenja prostora u domu i školi te vodi brigu o redu u domu i školi; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; opaža i opisuje svijet oko sebe služeći se svojim osjetilima i mjerenjima; raspravlja, uspoređuje i prikazuje na različite načine rezultate – crtežom, slikom (piktogramima), grafom i sl.  **Opis aktivnosti:** Učenici u skupinama izrađuju svoje prostorije prema sljedećem planu rada: 1. Izaberite namještaj za prostoriju; 2. Izaberite kućanske uređaje za prostoriju; 3. Dogovorite razmještaj; 4. Zalijepite fotografije na zidove i pod; 5. Izaberite osjećaj za vašu prostoriju i zalijepite ga.  **3. TKO GDJE STANUJE**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; uvažava različitosti u svome okružju; objašnjava uočeno, iskustveno doživljeno ili istraženo; donosi jednostavne zaključke.  **Opis aktivnosti:** Učiteljica /učitelj upućuje učenike na rad s oblutcima – svaki učenik dobiva jedan oblutak koji će ga predstavljati. Na oblutku će napisati svoje ime i ukrasiti ga po želji. Nakon izrade svaki učenik treba smjestiti svoj oblutak u prostoriju koja predstavlja osjećaj koji učenik prepoznaje kod samog sebe. Osvrt na rad u skupinama – učenici komentiraju težinu zadataka, suradnju unutar skupine, dogovaranje i međusobno pomaganje te opisuju kako su se osjećali. Prebrajanje i bilježenje broja oblutaka u ponuđenim prostorijama u *Kući osjećaja*. | Mogu se provesti aktivnosti s preostalim objektima iz nastavne jedinice [*Moja škola*](https://hr.izzi.digital/DOS/104/1570.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge; C. 1. 1. B - Prepoznaje i izbjegava opasnosti kojima je izložen u kućanstvu i okolini.  **ODR** - A. 1. 1 - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 1 - Prepoznaje potencijalno ugrožavajuće situacije i navodi što treba činiti u slučaju opasnosti; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO** - B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |