**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; POJEDINAC I DRUŠTVO | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | MOJE MJESTO U ZAJEDNICI | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  - zaključuje o utjecaju pojedinca i zajednice na njegovu osobnost i ponašanje  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu, posljedice nepoštivanja i važnost odgovornoga**  **ponašanja.**  - koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. RAZVRSTAJ**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima.  **Opis aktivnosti:** Učiteljica/učitelj najavljuje zadatak koji će učenici raditi u parovima. Svaki par dobiva listić na kojem su sličice koje prikazuju nekoga ili nešto što pripada dvjema zajednicama (neboder, tramvaj, kuća s dvorištem, traktor, domaća životinja…). Zadatak učenika je prepoznati tko i što pripada istoj zajednici, izrezati i zalijepiti sličice u crtančicu te napisati naziv te zajednice. (Učenici dijele listić – svaki par ima zajednice selo i grad.)  Razgovorom o riješenom zadatku ponavlja se što je zajednica, kako su članovi neke zajednice povezani i što im je zajedničko. Učiteljica/učitelj pitanjima usmjerava učenike ka imenovanju još nekih zajednica.  **2. ODGOVORNO PONAŠANJE U ZAJEDNICI**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje.  **Opis aktivnosti**: Učiteljica/učitelj razgovara s učenicima o odgovornom ponašanju - ponavljanje sadržaja s prethodnoga sata. Zatim upućuje učenike na izradu brošure naziva *Ja sam odgovorni član zajednice*. Učenici u skupinama razgovaraju koja su to odgovorna ponašanja, a zatim svatko samostalno izrađuje svoju brošuru (lijevi i desni dio papira presavinut je jedan preko drugoga, na prvu stranicu učenik piše naziv JA SAM ODGOVORNI ČLAN ZAJEDNICE, na drugu stranicu svoje ime i prezime, ime mjesta u kojem živi i adresu, a u unutarnjem dijelu crta jedno ili više odgovornih ponašanja).  Primjer brošure:  C:\Users\zagor_000\Desktop\IMG_20190123_220546.jpg  **3. ŠTO SMO NAUČILI**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti ; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  **Opis aktivnosti:** Učiteljica/učitelj upućuje učenike na rješavanje zadataka na 17. stranici. Učenici čitaju zadatke i samostalno ih rješavaju. Po završetku zajedno provjeravaju rezultate rada. | Mogu se provesti aktivnosti s preostalim objektima iz nastavne jedinice [Život u zajednici](https://hr.izzi.digital/DOS/104/1572.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge.  **GOO** - B. 1. 1 - Promiče pravila demokratske zajednice.  **OSR** – B. 1. 1 - Prepoznaje i uvažava potrebe i osjećaje drugih.  **ODR** - A. 1. 1 - Prepoznaje svoje mjesto i povezanost s drugima u zajednici. |