**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SNALAŽENJE U VREMENU - SISTEMATIZACIJA I ISTRAŽIVAČKE AKTIVNOSTI | | |
| **ISHODI:** | **PID OŠ A. 1. 2 Učenik prepoznaje važnost organiziranosti vremena i prikazuje vremenski slijed događaja.**  - određuje i imenuje doba dana, dane u tjednu i godišnja doba opažajući organiziranost vremena  - prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta)  - navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - razlikuje dan i noć te povezuje doba dana s vlastitim i obiteljskim obvezama i aktivnostima  - promatra, prati i bilježi promjene i aktivnosti s obzirom na izmjenu dana i noći i smjenu godišnjih doba  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima  **A. B. C. D. 1. 1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okruženju i koristi se različitim izvorima informacija.**  - opaža i uz pomoć opisuje svijet oko sebe i prikazuje opaženo | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ISTRAŽIVAČKA AKTIVNOST – JELOVNIK**  **Ishod aktivnosti:** određuje i imenuje doba dana, dane u tjednu i godišnja doba opažajući organiziranost vremena; prikazuje vremenski slijed događaja u odnosu na jučer, danas i sutra i u odnosu na doba dana (npr. vremenska crta).  **Opis aktivnosti:** Učiteljica/učitelj daje najavljuje novu istraživačku aktivnost: Istražit ćemo što najčešće jedemo u školi., te daje upute za nju.  Pita učenike što misle koje namirnice najčešće jedu u školi (njihova pretpostavka) te na ploču zapisuje učeničke prijedloge. Učenike dijeli u skupine, svaka skupina dobiva tjedni jelovnik (mliječni obroci tijekom tjedna – za svaku skupinu drugi tjedan). Učenici proučavaju koje su namirnice bile na jelovniku, a zatim popunjavaju tablicu bojanjem polja.   |  |  |  |  |  |  |  | | --- | --- | --- | --- | --- | --- | --- | | NAMIRNICE |  | | | | | UKUPNO | | mlijeko |  |  |  |  |  |  | | čaj |  |  |  |  |  |  | | voda |  |  |  |  |  |  | | sok |  |  |  |  |  |  | | jogurt, sir |  |  |  |  |  |  | | salama, pašteta |  |  |  |  |  |  | | marmelada, čokoladni namaz |  |  |  |  |  |  | | voće |  |  |  |  |  |  |   Po završetku učenici izvješćuju koliko puta se koja namirnica pojavila tijekom tjedna (stavka UKUPNO) i zaključuju koje namirnice najčešće konzumiraju. Kada svaka skupina izvijesti, učiteljica/učitelj zapisuje podatke na ploču (tablica s poljima koja će se bojati i nastavljati sa svakom skupinom), a učenici pomoću grafičkoga prikaza uočavaju koja je namirnica najzastupljenija na školskom jelovniku, a koja je najmanje zastupljena. Dobivene rezultate uspoređuju sa svojom pretpostavkom s početka aktivnosti. Učiteljica/učitelj potiče učenike na komentiranje očekivanih i dobivenih rezultata.  **2. DNEVNI OBROCI – IZRAĐUJEMO TANJUR OBROKA**  **Ishod aktivnosti:** navodi dnevne obroke i primjere redovitoga održavanja osobne čistoće i tjelovježbe povezujući s očuvanjem zdravlja; brine se za očuvanje osobnoga zdravlja i okruženja u kojemu živi i boravi; prikazuje vremenski slijed događaja u odnosu na doba dana (vremenska crta); reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj s učenicima ponavlja dnevne obroke, razgovaraju o tome što jedu, koje namirnice su zdrave te imenuju obroke i doba dana kada ih konzumiraju. Zatim najavljuje zadatak u kojem će napraviti svoj idealni jelovnik: na listiću je tanjur podijeljen u pet dijelova, u svaki dio treba upisati naziv obroka i zalijepiti iz novina (promotivni letci i sl.) one namirnice koje jedu uz taj obrok.    **3. ISTRAŽIVAČKA AKTIVNOST**  **Ishod aktivnosti:** promatra i predviđa promjene u prirodi u neposrednome okolišu; prikazuje vremenski slijed događaja u odnosu na doba dana (vremenska crta); povezuje izmjenu dana i noći i godišnjih doba s promjenama u životu biljaka, životinja i ljudi; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima; promatra, prati i bilježi promjene i aktivnosti s obzirom na izmjenu dana i noći i smjenu godišnjih doba.  **Opis aktivnosti**: Učiteljica/učitelj učenike upućuje na rad s udžbenikom, stranica 117., i na listić u koji su upisali tražene podatke.  Ponavljaju cilj ove aktivnosti (uočiti izmjene doba dana prema položaju Sunca i odrediti doba dana), potreban pribor (listići za bilježenje podataka i udžbenik), mjesto i vrijeme te način provedbe (prema uputi u udžbeniku). Učenici pojedinačno opisuju postupak i izvješćuju o podatcima koje su upisali. Nakon završetka aktivnosti uspoređuju se podatci učenika i izvodi zaključak: Sunce je ujutro nisko i izlazi, prijepodne je visoko, a poslijepodne je opet nisko jer zalazi. Tijekom dana Sunce je u različitim položajima na nebu. Tako možemo odrediti doba dana.  Listić:   |  |  |  |  |  | | --- | --- | --- | --- | --- | | Povezana slika | NISKO | VISOKO | IZLAZI | ZALAZI | | UJUTRO |  |  |  |  | | PRIJEPODNE |  |  |  |  | | POSLIJEPODNE |  |  |  |  | | Mogu se provesti aktivnosti s preostalim objektima iz nastavnih jedinica [Doba dana](https://hr.izzi.digital/DOS/104/1586.html), [Dani u tjednu](https://hr.izzi.digital/DOS/104/1587.html), [Jučer, danas, sutra](https://hr.izzi.digital/DOS/104/1588.html). | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 1 - Prepoznaje svoje mjesto i povezanost s drugima u zajednici.  **ZDR** - B. 1. 2. A - Prilagođava se novom okružju i opisuje svoje obveze i uloge. |