**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | PROLJEĆE DOLAZI: USKRS | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  - imenuje i razlikuje tvari u svome okruženju (voda, zrak, zemlja, plastika, staklo, tkanine, drvo, metal i sl.)  - razlikuje svojstva tvari koja istražuje svojim osjetilima  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - povezuje izmjenu dana i noći i godišnjih doba s promjenama u životu biljaka, životinja i ljudi  - promatra i predviđa promjene u prirodi u neposrednome okolišu  **PID OŠ B. 1 .2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - sudjeluje u obilježavanju događaja, blagdana, praznika | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. TRAŽENJE PISANICA - PONOVIMO**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti:** Učiteljica/učitelj dijeli učenike u skupine i daje upute za aktivnost: U cijeloj učionici je skriveno 20 pisanica (crteži). Vaš je zadatak pronaći što veći broj pisanica. Na poleđini svake pisanice nalazi se pitanje. Dogovorom unutar skupine, usmeno ćete odgovoriti na pitanja. Za svaki točan odgovor skupina dobiva 1 bod.  Pitanja za pisanice:  1. Koje godišnje doba je prethodilo proljeću?  2. Koje godišnje doba je sada?  3. Navedi dvije životinje koje se bude iz zimskoga sna.  4. Navedi dvije ptice koje se vraćaju iz toplijih krajeva.  5. Navedi dva kukca koja možeš zamijetiti na dvorištu.  6. Što se događa sa stablima u proljeće?  7. Što se događa s travom u proljeće?  8. Navedi dvije proljetnice.  9. Opiši jaglac.  10. Kako se zove mladunče krave?  11. Kako se zove mlado od patke?  12. Što se produljuje u proljeće – noć ili dan?  13. Navedi dvije vremenske prilike u proljeće.  14. Kakvu odjeću odijevamo u proljeće?  15. Kakvu obuću obuvamo u proljeće?  16. Što je probudilo prirodu?  17. Zašto visibabu nazivamo vjesnikom proljeća?  18. Zašto krzno i perje životinja u proljeće nije gusto kao zimi?  19. Kako se zove najveći kršćanski blagdan koji se obilježava u proljeće?  20. Što je pisanica?  **2. USKRS**  **Ishod aktivnosti:** sudjeluje u obilježavanju događaja, blagdana, praznika;prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj prikazuje Izzy objekt Fotogalerija (Jedinica 4, Proljetni blagdani) i potiče učenike na opisivanje fotografija: Kako ukrašavamo pisanice? Pita učenike slave li svi ljudi Uskrs i traži objašnjenje odgovora (ne, neki su druge vjeroispovijesti, neki nemaju vjeru). Upućuje učenike na oslikavanje proljetne grančice s pisanicama (sadržaj je dostupan u digitalnom obliku).  **REKREATIVNA PAUZA**: U formaciji kruga učiteljica/učitelj s učenicima razbraja brojalicu *Bubamara*. Svaku cjelinu razbrajanja izgovara drugi učenik i pritom treba sjesti (ili ustati/čučnuti/kleknuti/okrenuti leđa…).    Ide, ide bubamara  Ne zna, ne zna gdje bi stala.  Sletjela je na tvoj dlan  Hajde, bubamaro, van!  **3. USKRSNA ČESTITKA**  **Ishod aktivnosti:** sudjeluje u obilježavanju događaja, blagdana, praznika; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj pita učenike kako se čestita Uskrs. Učenici odgovaraju i jedni drugima čestitaju. Učiteljica/učitelj dijeli učenike u skupine, svaka skupina dobiva stihove. Zadatak je pravilnim redoslijedom složiti sva četiri stiha tako da dobiju jednu kiticu. Kada slože, trebaju je naglas pročitati i osmisliti naslov.  Stihovi: (4, 1, 2, 3)  pa mi nešto lijepo rek'o.  Danas sreću i veselje dijeli  pa ti sretan Uskrs želi!  Doskakutao jedan zeko  **4. ŠTO SMO SAZNALI**  **Ishod aktivnosti:** prepoznaje smjenu godišnjih doba i svoje navike prilagođava određenomu godišnjem dobu;povezuje izmjenu dana i noći i godišnjih doba s promjenama u životu biljaka, životinja i ljudi.  **Opis aktivnosti:** Učenici rješavaju 7. i 8. zadatak na 27. stranici.  IZLAZNA KARTICA: Udžbenik str. 28, zadatci 9., 10. i 11. | [Jedinica Proljeće](https://hr.izzi.digital/DOS/104/1583.html)  [Objekt Spoji parove](https://hr.izzi.digital/DOS/104/1583.html#block-38812)  [Jedinica Blagdani i običaji proljeća](https://hr.izzi.digital/DOS/104/1591.html)  [Objekt Uskrsni običaji](https://hr.izzi.digital/DOS/104/1591.html#block-39367)  Jedinica Blagdani i običaji proljeća  [Objekt Uskrsna čestitka](https://hr.izzi.digital/DOS/104/1591.html#block-39521)  Jedinica Blagdani i običaji proljeća  [Objekt Ukrasi grančicu](https://hr.izzi.digital/DOS/104/1591.html#block-39688) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A.1. 2 - Opisuje raznolikost u prirodi i razlike među ljudima. |