**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | I KOD KUĆE I U ŠKOLI DJECU SE ČUVA, UČI, VOLI | | |
| **NASTAVNI SADRŽAJ:** | **OD KUĆE DO ŠKOLE** | | |
| **ISHODI:** | **PID OŠ A. 1. 1 Učenik uspoređuje organiziranost u prirodi opažajući neposredni okoliš.**  - otkriva da cjelinu čine dijelovi, da se različite cjeline mogu dijeliti na sitnije dijelove  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  - prepoznaje organizaciju prometa (promet, prometnica, pješaci, vozači, prometni znakovi)  **PID OŠ B. 1. 3 Učenik se snalazi u prostoru oko sebe poštujući pravila i zaključuje o utjecaju promjene položaja na odnose u prostoru.**  - snalazi se u neposrednome okružju doma i škole uz poštivanje i primjenu prometnih pravila  **PID OŠ C. 1. 1 Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada  - otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. SLUŠAMO I PJEVAMO**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj najavljuje slušanje pjesme *Prvoškolci*. Nakon slušanja pjesme, potiče učenike na razgovor: O čemu pjesma govori? Veselite li se školi? Kako ste se danas spremili za školu? Što ste ponijeli? Tko vam je pomogao? Opišite svoj put do škole (pješice, autom…).  **2. UČENICI U PROMETU**  **Ishod aktivnosti:** prepoznaje organizaciju prometa (promet, prometnica, pješaci, vozači, prometni znakovi); snalazi se u neposrednome okružju doma i škole uz poštivanje i primjenu prometnih pravila.  **Opis aktivnosti:** Učiteljica/učitelj potiče razgovor o ilustraciji u udžbeniku, stranica 8: Što prepoznaješ na ovoj ilustraciji? Je li ulica prometna? Koja prometna sredstva vidimo? Koliko ih ima? Koje boje je autobus/automobili? Kojim od njih ste se vozili? Je li netko doputovao danas u školu automobilom ili autobusom? Tko je stigao pješice? Jesi li pješačio sam? Opiši svoje putovanje. Kuda se kreću pješaci? Zašto? Što se nalazi s obje strane ulice i omogućava nam siguran prijelaz ulice? Kakvo svjetlo svijetli na semaforu koji vidimo? Što ono znači? Gdje će skupina od troje učenika prijeći ulicu? Prepoznaje li netko prometni znak, njegovo značenje? Ima li prometnih znakova na vašem putu do škole? Čemu služe prometni znakovi? Možemo li nastradati u prometu?  Kako nazivamo djecu koja idu u školu? Kako se trebamo kretati ulicom?  Čitanje teksta ispod ilustracije.  **REKREATIVNA PAUZA**: Učiteljica/učitelj objašnjava igru *Semafor*: u ruci imam tri kruga u tri boje (pokazuje, a učenici određuju boje: crvena, narančasta i zelena). Kada pokažem crveno svjetlo, čučnite, na narančasto ustanite, a na zeleno trčite na mjestu.  **3. NA ŠKOLSKOM DVORIŠTU**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; otkriva da cjelinu čine dijelovi, da se različite cjeline mogu dijeliti na sitnije dijelove.  **Opis aktivnosti**: Učiteljica/učitelj razgovara s učenicima o ilustraciji u udžbeniku na stranici 9: Kakva je ovo zgrada? Po čemu prepoznajemo školu? Kako se zove naša škola? Tko se nalazi ispred ulaza u školu? Koliko odraslih osoba vidimo? Tko su oni? Što radi učenik pred samim ulazom u školu? Kako vi pozdravljate svoje prijatelje? Koga još trebamo pozdravljati? Kako pozdravljamo ujutro? Kako pozdravljamo na odlasku? Kojim prijevoznim sredstvom su doputovali neki učenici? Gdje su ostavili svoje bicikle? Kako nazivamo dio na kojem se djeca igraju? Opiši igre koje su prikazane. Koju igru vi volite? Što rade dvoje učenika s desne strane, pokraj ljuljačke? Kako se naziva vrt o kojem brinu učenici s učiteljima? Čemu služe spremnici uz zid? Koliko ih ima? Po čemu su slični, a po čemu različiti? Odvajate li i vi u vašim domovima otpad? Tko se popeo na ljestve? Što radi? Kako je odjeven? To je domar. Što mislite, što je njegov posao u školi?  Čitanje teksta ispod ilustracije.  **4. ŠTO SMO SAZNALI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada.  **Opis aktivnosti**: Učiteljica/učitelj uvodi učenike u rad sa zadatcima na 10. stranici: Promotri ove sličice. Pronađi iste prizore u udžbeniku na obje stranice. Pokaži i ispričaj gdje se nalaze te slike. Oboji slike. Kako izgleda naša škola?  Vježbamo pozdravljanje: učiteljica/učitelj izlazi iz učionice i pozdravlja: „Doviđenja!“ Zatim ulazi i pozdravlja: „Dobro jutro!/Dobar dan!”, a učenici odzdravljaju. Zatim svi ustaju, šeću učionicom i pozdravljaju jedni druge.  Učenici opisuju školu (boja, katovi, prozori, krov…) te rješavaju zadatak na 11. stranici (nacrtaj svoju školu). | [Jedinica To sam ja](https://hr.izzi.digital/DOS/104/333.html)  [Objekt Idemo u školu](https://hr.izzi.digital/DOS/104/333.html#block-50203)  Jedinica To sam ja  [Objekt Volim…](https://hr.izzi.digital/DOS/104/333.html#block-3573)  [Jedinica Lijepe riječi lako je izreći](https://hr.izzi.digital/DOS/104/339.html)  [Objekt Čarobne riječi](https://hr.izzi.digital/DOS/104/339.html#block-9551) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge, C. 1. 1. A - Opisuje kako se sigurno i oprezno kretati od kuće do škole.  **ODR -** A. 1. 1. - Prepoznaje svoje mjesto i povezanost s drugima u zajednici.  **OSR** – A. 1. 1 - Razvija sliku o sebi; B. 1. 1 - Prepoznaje i uvažava potrebe i osjećaje drugih; C. 1. 2 - Opisuje kako društvene norme i pravila reguliraju ponašanje i međusobne odnose.  **GOO -** B. 1. 1 - Promiče pravila demokratske zajednice; C. 1. 3 - Promiče kvalitetu života u razredu; C. 1. 4 - Promiče razvoj razredne zajednice i demokratizaciju škole. |