**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **BOŽIĆ I NOVA GODINA, ZIMA (STIŽU BLAGDANI I PRAZNICI)** | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **PID OŠ B. 1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  **PID OŠ C. 1. 2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.**  **-** prepoznaje svoju posebnost i vrijednost kao i posebnosti i vrijednosti drugih osoba i zajednica kojima pripada te uočava važnost različitosti i ravnopravnosti | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. PROMJENE ZIMI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Za ovu aktivnost učiteljica/učitelj treba pripremiti rečenice izrezane na dva dijela. Učenici trebaju pronaći odgovarajuće dijelove i spojiti ih te zalijepiti na plakat. (Rad u skupinama, svaka skupina sastavlja po tri ili četiri rečenice.)  Rečenice:  Zima je najhladnije godišnje doba.  Dani su kratki, a noći duge.  Hladnoća i poledica mogu biti opasne.  Ptice selice odlaze u toplije krajeve.  Golubove i vrapčiće od hladnoće štiti gusto perje.  Ježevi i šišmiši spavaju zimski san.  Ljudi se od zime štite toplijom odjećom i obućom.  Tijekom zime biljke miruju.  Zima dolazi nakon jeseni.  Najviše vremena provodimo kod kuće.  Zimski sportovi su klizanje i sanjkanje.  Od snijega radimo grude i snjegoviće.  Učiteljica/učitelj provjerava točnost učeničkih uradaka. Učenici čitaju rečenice te ih objašnjavaju. (Odgovaraju na pitanje: Zašto?)  Dio sadržaja je dostupan na stranici 83, zadatci 4 i 5; stranica 84, zadatak 7.  **2. BLAGDANI I PRAZNICI**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti ; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; sudjeluje u obilježavanju događaja, blagdana, praznika.  **Opis aktivnosti:** Učiteljica/učiteljčita pjesmicu:  **DJED MRAZ**  **Gustav Krklec**  **Crne čizme, bijeli snijeg….  Tko se penje uz naš brijeg?   Crveni pojas, sijeda brada….  Tko stiže pred vrata grada?   Sitno škripi noćna staza  Eto nama (pauza, učenici dopunjuju) Djeda Mraza!   Što li nosi? Vreću ima!  Dolazi li s darovima?   Crne čizme, bijela staza…  Eto stazom Djeda Mraza!   A Djed Mraz je svakom mio  Svakom tko je dobar bio.**  Učiteljica/učitelj potiče razgovor o blagdanima koje obilježavamo i slavimo zimi i običajima vezanim uz njih (hrana, ukrašavanje, čestitanje…). Učenici crtaju u crtančice novogodišnju jelku.  **3. TOMBOLA**  **Ishod aktivnosti:** prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada te uočava važnost različitosti i ravnopravnosti; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; sudjeluje u obilježavanju događaja, blagdana, praznika.  **Opis aktivnosti:** Za ovu aktivnost učenici su trebali pripremiti mali poklon za prijatelja u razredu (slikovnica, pisanka, olovke, igračka…). Pokloni se numeriraju, a učenici izvlače broj. Bitno je da sve brojeve izvuku kako bi se provjerilo da nisu izvukli svoj broj poklona. Na kraju svatko ukratko opiše svoj poklon – što je dobio, kako će iskoristiti taj dar (npr. „Dobio sam set olovaka, koje ću koristiti kada potrošim olovke koje sada koristim.“) | Mogu se provesti aktivnosti s preostalim objektima iz nastavne [*Blagdani i običaji zime*](https://hr.izzi.digital/DOS/104/1590.html)*.* | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |