**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | MOJE MJESTO U ZAJEDNICI | | |
| **ISHODI:** | **PID OŠ A. 1. 1 Učenik uspoređuje organiziranost prirode opažajući neposredni okoliš.**  - razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima  **PID OŠ A. 1. 3 Učenik uspoređuje organiziranost različitih prostora i zajednica u neposrednome okružju.**  - opisuje organiziranost zajednice u svome okružju te prepoznaje važnost pravila za njezino djelovanje  **PID OŠ B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s**  **aktivnostima u životu.**  - reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima  **PID OŠ C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih.**  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima  - zaključuje o svome ponašanju, odnosu i postupcima prema drugima i promišlja o utjecaju tih postupaka na druge  - zaključuje o utjecaju pojedinca i zajednice na njegovu osobnost i ponašanje  **PID OŠ C. 1. 2 Učenik uspoređuje ulogu i utjecaj prava, pravila i dužnosti na pojedinca i zajednicu, posljedice nepoštivanja i važnost odgovornoga**  **ponašanja.**  - koristi se, svjesno i odgovorno, telefonskim brojem 112, ponaša se odgovorno u domu, školi, javnim mjestima, prometu, prema svome zdravlju i okolišu | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. IGRA ASOCIJACIJE - ZAJEDNICE**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj uvodi učenike u rad pomoću igre asocijacija (na ploči se nalazi tablica sa sakrivenim pojmovima):   |  |  | | --- | --- | | roditelji | učenici | | djeca | učitelji | | dom | učionice | | OBITELJ | ŠKOLA | | ZAJEDNICE | |  |  |  | | --- | --- | | A1 | B1 | | A2 | B2 | | A3 | B3 | | RJEŠENJE A | RJEŠENJE B | | RJEŠENJE A + B | |   Razgovorom o odgonetnutim pojmovima učiteljica/učitelj usmjerava učenike na povezivanje pojmova i zaključivanje o čemu će govoriti u novoj nastavnoj cjelini (zajednice u mojem mjestu). Potiče učenike na zaključivanje što je zajednica, kako su članovi neke zajednice povezani te što im je zajedničko. Pitanjima ih usmjerava i navodi da imenuju još neke zajednice (npr. državljani RH, sportaši, zanimanja ljudi i sl.).  **2. NAŠE SUSJEDSTVO I NAŠE MJESTO**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje; koristi se, svjesno i odgovorno, telefonskim brojem 112; ponaša se odgovorno u domu, školi, javnim mjestima, prometu, prema svome zdravlju i okolišu.  **Opis aktivnosti:** Učiteljica/učitelj upućuje učenike na rad s udžbenikom na stranici 14. Usmjerava komunikacijsku situaciju pitanjem koje zajednice su prikazane na prve dvije fotografije, a koja na ilustraciji ispod. Učenici opisuju ilustraciju i uočavaju susjedstvo kao zajednicu u kojoj žive. Povezuju svoja iskustva života sa susjedima, opisuju ponašanja prema i sa susjedima. Govore kako pomažu jedni drugima te kome se mogu obratiti za pomoć. Navode primjere poželjnih ponašanja i zaključuju da su dobri odnosi unutar zajednice važni i neophodni za njezino djelovanje.  Učiteljica/učitelj razgovor usmjerava na pojam adrese. Pita učenike znaju li gdje stanuju ostali učenici, kako mogu pronaći njihovu kuću/zgradu te kako će, u slučaju opasnosti, hitna pomoć ili vatrogasci pronaći mjesto na koje trebaju doći. Naposljetku pita učenike tko zna naziv svoje ulice i kućni broj, odnosno svoju adresu.  Učiteljica/učitelj usmjerava učenike na promišljanje o mjestu u kojem žive kao zajednici kojoj pripadaju. Učenici uspoređuju susjedstvo s mjestom i uočavaju pripadnost zajednici mjesta (svi mještani koriste usluge u mjestu, obavljaju djelatnosti koje su neophodne za bolju kvalitetu života…) te navode primjere (policija, vatrogasci, liječnici…).  **REKREATIVNA** **PAUZA**: Igra *Traženje tajanstvenog predmeta* –učenici u učionici traže tajanstveni predmet koji su mogli uočiti na prethodnoj ilustraciji u udžbeniku (to može biti igračka vatrogasni kamion, ljestve i sl.).  **3. ODGOVORNO PONAŠANJE U ZAJEDNICI**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima; zaključuje o svome ponašanju, odnosu i postupcima prema drugima i promišlja o utjecaju tih postupaka na druge; zaključuje o utjecaju pojedinca i zajednice na njegovu osobnost i ponašanje.  **Opis aktivnosti**: Učiteljica/učitelj upućuje učenike na rad s udžbenikom na stranici 15. Dijeli učenike u četiri skupine. Članovi svake skupine proučavaju ponašanje prikazano na ilustraciji i međusobno razgovaraju o njemu. Uočavaju poželjno i/ili nepoželjno ponašanje, odnosno ODGOVORNO ili neodgovorno ponašanje te posljedice. Zatim izvješćuju ostale učenike o tome kakvo su ponašanje uočili i predlažu poželjni, odgovorni oblik ponašanja uz obrazloženje zašto je takvo ponašanje važno (npr. četvrta sličica prikazuje odnos prema svome mjestu – djeca obilaze svoje mjesto i bilježe što su naučila jer je važno poznavati svoje mjesto kako bismo se lakše snalazili u njemu, pokazali poštovanje prema svemu što su stvorili ljudi prije nas te da bismo mogli gostima ili turistima dati korisne informacije o svome mjestu…).  Posljednja, peta sličica pomaže u izvođenju zaključka. Učiteljica/učitelj usmjerava razgovor o odgovornom ponašanju: Kako se osjećamo kada pomažemo, a kako kada primimo pomoć? Kakve posljedice može imati neodgovorno ponašanje? Koje su posljedice odgovornog ponašanja? (Sigurnost, pravo na igru, školovanje, zdrav život itd.)  **4. ŠTO SMO SAZNALI – RAD S LENTOM**  **Ishod aktivnosti:** opisuje organiziranost zajednice u svome okružju te prepoznaje važnost pravila za njezino djelovanje; reda svoje obveze, aktivnosti, događaje i promjene prikazujući ih na vremenskoj crti (doba dana, dani u tjednu...), crtežom, dijagramom i sl., uz korištenje IKT-a ovisno o uvjetima.  **Opis aktivnosti**: Učiteljica/učitelj usmjerava učenike na lentu s fotografijama na dnu 15. stranice u udžbeniku. Učenici opisuju prikazane zajednice te uočavaju da se veličina zajednice i broj zajednica kojima pripadaju povećava s njihovim odrastanjem. Učiteljica/učitelj potiče učenike na razmišljanje kojim bi zajednicama mogli pripadati u budućnosti.  Učiteljica/učitelj upućuje učenike na rad s udžbenikom, stranica 16.  IZLAZNA KARTICA: Udžbenik, stranica 16, zadatak 3. | [Jedinica Život u zajednici](https://hr.izzi.digital/DOS/104/1572.html)  Jedinica Život u zajednici  [Objekt Život u zajednici](https://hr.izzi.digital/DOS/104/1572.html#block-36795)  Jedinica Život u zajednici  [Objekt Sudjelujemo u zajednici](https://hr.izzi.digital/DOS/104/1572.html#block-36830)  Jedinica Život u zajednici  [Objekt Stvaramo zajedno](https://hr.izzi.digital/DOS/104/1572.html#block-36949) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ZDR** - B. 1. 2. A - Prilagođava se novom okružju i opisuje svoje obaveze i uloge.  **GOO** - B. 1. 1 - Promiče pravila demokratske zajednice.  **OSR** – C. 1. 1 - Prepoznaje potencijalno ugrožavajuće situacije i navodi što treba činiti u slučaju opasnosti; B. 1. 1 - Prepoznaje i uvažava potrebe i osjećaje drugih.  **ODR** - A. 1. 1 - Prepoznaje svoje mjesto i povezanost s drugima u zajednici. |