**PRIJEDLOG PRIPREME ZA IZVOĐENJE NASTAVE PRIRODE I DRUŠTVA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | PRIRODA I DRUŠTVO | | |
| **DOMENA:** | ORGANIZIRANOST SVIJETA OKO NAS; PROMJENE I ODNOSI; POJEDINAC I DRUŠTVO | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | **U VRIJEME ZIMSKIH BLAGDANA** | | |
| **ISHODI:** | **A. 1. 1 Učenik uspoređuje organiziranost prirode opažajući neposredni okoliš.**  - uočava red u prirodi na primjeru biljaka, životinja i ljudi  - uspoređuje obilježja živoga, svojstva neživoga u neposrednome okolišu  **B .1. 1 Učenik uspoređuje promjene u prirodi i opisuje važnost brige za prirodu i osobno zdravlje.**  - opisuje vremenske prilike, rast i razvoj biljke, svoj rast i razvoj  - brine se za očuvanje osobnoga zdravlja i okruženja u kojemu živi i boravi  **B. 1. 2 Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.**  - prepoznaje smjenu godišnjih doba i svoje navike prilagođava određenomu godišnjem dobu  **C. 1. 1** **Učenik zaključuje o sebi, svojoj ulozi u zajednici i uviđa vrijednosti sebe i drugih**.  - sudjeluje u obilježavanju događaja, blagdana, praznika  - prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. ZAGONETKE O ZIMI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; promatra i predviđa promjene u prirodi u neposrednome okolišu.  **Opis aktivnosti:** Učenici su podijeljeni u skupine, svaka skupina dobiva zagonetku koju treba riješiti.   * Iz visine gusto pada, nikad padom ne nastrada. A kad toplo sunce svane, rastopi se i nestane. (snijeg) * U kaputiću bijelom pod snježnim velom živim uvijek vani kad su hladni dani.   Kad hladnoća prestane, ja polako nestanem! (snjegović)   * Na snijegu, ledu i svježemu zraku, u bijeloj košulji i crnomu fraku svoje dane provodi plivajući u hladnoj vodi! (pingvin) * Leptiri bijeli s neba lete, veseli im se svako dijete. Bijeli se čitav kraj, svako polje, svaki gaj. Lete sanjke hitro po brijegu, klize meko po bijelome... (snijegu) * Bijela zvjezdica na dlan ti pala, zagrijala se i nestala. (pahuljica). * Obilazim vaše prozore,   u čizmice stavljam darove.  Imam zlatan štap, ponosim se njime,  a vi, draga djeco, pogodite mi ime…  (Sv. Nikola)   * Darove nosim kroz mrkli mrak,   ja sam vaš stari, dobri Djed…  (Božićnjak)  Nakon rješavanja zagonetki, učiteljica/učitelj potiče razgovor o odgonetkama i zimi: Što je zajedničko snijegu, snjegoviću, pahuljicama? (Zima.) Kako vi doživljavate zimu? Što vas zimi veseli, a što ne?  **2. ZIMSKE RADOSTI**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje vremenske prilike, rast i razvoj biljke, svoj rast i razvoj; brine se za očuvanje osobnoga zdravlja i okruženja u kojemu živi i boravi; sudjeluje u obilježavanju događaja, blagdana, praznika; prepoznaje svoju posebnost i vrijednosti kao i posebnost i vrijednosti drugih osoba i zajednica kojima pripada; otkriva svoju ulogu u zajednici i povezanost s ostalim članovima s kojima je povezan događajima, interesima, vrijednostima.  **Opis aktivnosti:** Učiteljica/učitelj upućuje učenike na promatranje ilustracije na 68. i 69. stranici u udžbeniku te ih u vođenom/usmjerenom razgovoru potiče na opisivanje zime i zimskih aktivnosti: Kakvo je vrijeme zimi? Kako izgleda priroda zimi? Koje su zimske aktivnosti i sportovi? Kako u vrijeme adventa izgleda grad/mjesto u kojem živite? Kakvu odjeću i obuću nosimo zimi? Kako se i zašto štitimo od hladnoće? Kamo možemo otputovati u vrijeme zimskih praznika? Tko nedostaje na slici i zašto? (životinje.) Prisjetite se prošlogodišnje zime - gdje ste je i kako proveli, jeste li tada išli u školu.  **3. KVIZ**  **Ishod aktivnosti:** uočava red u prirodi na primjeru biljaka, životinja i ljudi; imenuje i razlikuje tvari u svome okruženju; uspoređuje obilježja živoga, svojstva neživoga u neposrednome okolišu; opisuje utjecaj izmjene dana i noći i godišnjih doba na promjene u životu biljaka, životinja i ljudi; promatra i predviđa promjene u prirodi u neposrednome okolišu.  **Opis aktivnosti:** Učiteljica/učitelj provodi kviz o zimi. Učenici mogu rješavati kviz podizanjem kartončića na kojima se s jedne strane nalazi T (točno), a s druge strane N (netočno). Svaku tvrdnju koja nije istinita učenici ispravljaju.  Tvrdnje:  1. Zima je najhladnije godišnje doba. T  2. Ljudi zimi odijevaju jakne, marame i sandale. N  3. Sve životinje spavaju zimski san. N  4. Najviše vremena provodimo u zatvorenim prostorima. T  5. Zimski sportovi su grudanje i pravljenje snjegovića. N  6. Skijaši imaju kacige na glavama zbog hladnoće. N  7. Led na ulicama nije opasan. N  8. Zimi slavimo Božić i Novu godinu. T  Nakon kviza učenici rješavaju 1. i 2. zadatak na 70. stranici.  **4. CRTAMO**  **Ishod aktivnosti**: prepoznaje smjenu godišnjih doba i svoje navike prilagođava određenomu godišnjem dobu.  **Opis aktivnosti**: Učenici u crtančice crtaju omiljene zimske aktivnosti.  Sadržaj je dostupan na str.71, zadatak 4.  IZLAZNA KARTICA: Udžbenik stranica 71, zadatak 3. | [Jedinica Zima](https://hr.izzi.digital/DOS/104/1582.html)  [Objekt Zimska šetnja](https://hr.izzi.digital/DOS/104/1582.html#block-32994)  Jedinica Zima  [Objekt Zima](https://hr.izzi.digital/DOS/104/1582.html#block-32991)  Jedinica Zima  [Objekt Tragovi u snijegu](https://hr.izzi.digital/DOS/104/1582.html#block-33032)  Jedinica Zima  [Objekt Padaj, padaj snježiću](https://hr.izzi.digital/DOS/104/1582.html#block-33145) | **IKT** – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka; A. 1. 2 - Učenik se uz učiteljevu pomoć služi odabranim uređajima i programima.  **ODR** - A. 1. 2 - Opisuje raznolikost u prirodi i razlike među ljudima.  **OSR** – C. 1. 4 - Razvija kulturni identitet zajedništvom i pripadnošću skupini. |